url: =Gamdang zinna: Germany paina ~ Rev. Khup Za Go :: ZOMI DAILY\nposted on 21 July 2016 at 1:00 am UTC+9:30 Lomkholna: Article, Khupzago\nGermany gam Frankfurt khuapi ah Frankfurt Book Fair kici laibu pawi siim ding leh tua tawh kisai kamkumna (seminar) nei dingin September 23, 1986 ni in Guwahati pan vanleng tawh Delhi pai hi. Delhi panin a zing nai 11 pawlin Indira Gandhi International Airport kici Delhi pana gamdang paina vanleng tualpiah Pu Lian Za Go, Pa Thang Sian Mung leh Tg. Gin Sian Lian Pau in kha uh hi. September 25 zing nai 1:30 pawlin German vanlengpi Lufthansa tawh tawlnga peuhmah loin nai 8 sung leng dingin a ding khia hi. An peuh ne, niangtui peuh hawp, datsian peuh en cih bang teng tawh hun beiin zing nai 11 in Frankfurt vanleng tual tung hi. German gamah zing nai 7 na hi pan ahih manin German gam leh India gam nai pen nai 4 khawng in kikhia ahih lam a phawk hi. Vanleng tual panin taxi eng velval zawzen khat tawh a tunna ding Hotel Kolpinghaus a pai hi. Hotel pen khan sagih khawng tak hi a, amah khan guknaah om hi. Paisuk paitohna pen luai (lift) tawh pai uh hi.\n1986 Frankfurt Book Fair September 25 pan October 12 pen a 38 veina hi a, thubul bawl diak pen India thu hi. Mikang pau tawh India: Change In Continuity kici hi. Tua panin India: Modernity and Traditions cih thulu kibawl kikin tua pen amau Khristian laikhen pawl in a kikuppi uh ahi hi. Kamkupna pen September 25 nitak nai 5 ciangin a tunna pan gamla lo khat Dominikanerkloster-Spernerhaus kiciah pan pah uh hi. Amau paina leh vai peuhmah pen London pan World Association for Christian Communication (WACC) in a vaihawm hi a, German gam panin biakna lailam sai kipawlna nih tawh vaihawm khawm hi. Tua bangin ni nga sung tawntung kamkumna sungah tangmi pen Africa pan 3, Latin America pan 4, Middle East pan 1, India pan 12, Asia gamdang pan 6 pha uh hi. Tua banah London panin thusa nih pai uh a, kamkumna makai dingin Rome, Geneva, New York cihte panin pai uh hi. Amunah tuanvai dingin Germante numei nih leh pasal nih om hi. Tua bangin mihing 30 pan 40 kikal pen nisimin a pha thei uh hi. Makaite in India gam pen a khangham, a upa, khanglui gam ahihna leh tu hun ciangin pilna in India gam mite a zelhna ahi zongin, zelh zawhlohna thu ahi zongin, biakna leh upna, pau leh ngeina a tuamtuam hih zahta gam khat uk khata om theihna thute kikum in thu thukpipi gen uh a, navak huai a sa hi. Tua ni nga sung khempeuh zing an a tunna hotelah ne a, sun an leh nitak an pen kikhopna munah ne uh hi. Annek tuidawn zong kicing mahmah hi.\nSeptember 28 nitak lam ciangin Kolpinghaus pan tai 30 val ding Bad Homburg kici ah bus tawh kisuanin Missionhaus kici ah a tung uh hi. Tua lai mun pen khua nawl deuh hi a, amun pen nopci peuhmah a, hotel zong a nopzaw lai bang a sa hi. Lupna khanah TV, telephone cih khawng a kicingin om a, nuam a sa mahmah hi.\nTua pan a zing ciangin Book Fair munpi Frankfurt Exhibition Centre ah laibu gual dingin bus mah tawh a pai ngeingai uh hi. Tua ni September 30 nitak nai 6 ciangin India Minister ahi Narasimha Rao in Book Fair honna India Hall kici ah nei hi. A zing ciangin Book Fair pen kipan taktak ta hi. Book Fair pen Hall tampiah kikhen a, a thu zil in Hall nei hi. Amau omna Hall 6-na pen biakna tawh kisai laibu Hall ahi hi. Hallte pen gol thei lua hih manin a kipat tung teng bangin tumna leh pusuahna nanngawn thei pakpak lo uh a, Hall khat pan Hall dang khatah pai theihna dingin nakpi kisakkholh kul zawzen hih tuak hi. Book Fair tawh kisai laibu khat kikhen a, tua sungah Book Fair tawh kisai thu khempeuh, mun khempeuh, an nekna mun ding, zun thak ek thak nading, laikhiatna, sumkholna mun, thukizakna mun, van mang koihna kanna mun cih bang dongin kigelh a, Book Fair sunga laibu sai om khempeuh min leh nambat leh telephone nambat tuang khin ahih manin Book Fair Lai Siangtho Bupi kici liang hi.\nHih Book Fair pen kum simin German gam laikhente leh laibu sai kipawlna in German kumpi tawh kipawla a vaihawm uh hi a, leitung bupah min nei ta hih manin leitung gam tuamtuam panin hih hun zang ding bekbek in mite pai uh a, Olympic Games lo buang dingin mihing tam pai theihna pena kigen hi, ci uh hi. Ama pai kumin gam tuamtuam laibu sai 700 valin laibu sai nei uh hi. Frankfurt Book Fair leh book fair dang a kibatlohna khat pen laibu lahna (exhibition) bek hi a, a zuakna, a leipahna mun hi lo hi. Zing nai 9 pan nitak nai 5 dong hi a, ahi zongin zing lamin laibu sai neite, a vaihawmte bek paisak uh a, nitak ciang bekin mipite in letmat leiin pai thei pan uh hi. Bang hang hiam cih leh zing lam hun teng pen laigelhte khat leh khat kihona hun, kimuhna hun leh kidawp tuahna hun dingin kiseh hi. Hih lai munah leitung mun khempeuha laibu saite leh laigelh mite om ahih manin na laibu gelhte hong khetsak ding, na laibu bawlte hong lei nuam ding leh zuak thalawh dingte zonna hun ahi hi. Thu hi leh la hi leh zuakna mun hi a, sum lom tampipi hih ni nga hun sungin kipei tuah hi, ci in gen uh hi. Tua ahih manin sumkholna khawng zong a kicingin om pah hi. Na Lawm na gual, lai tawh kisai na seppih, gam tuamtuam pana hong paite an hi leh niang hi leh na taih kawma na kiho nop uh leh an sai pen Hall khempeuh leh mun khempeuh phialah nektheih dawn theih namkim tawh a kicingsain om hi. Mite in laibu pen na thupi sim mahmah uh hi, cih a phawk sansan hi.\nAmau pawl bel a hotel panun zing nai 8 simin bus gol sim zawzen khat tawh ding khia tawntungin nai kua ciangin Book Fair mun tung uh hi. Tua ah sun thapaiin om uh a, laibu saiah tavuan a kipiak loh hun khempeuh pen book fair sungah vakin laibu tawh kisai theih ding thu tuamtuam nam guk a kan dingin a pawlpawlin kihawm uh hi. Nitak nai 6 ciangin Book Fair pen a kikhak hun zatna tuamtuam nei ahih manun khat veivei nai 9, nai 10 cih bangin ciah pan uh hi. A ciah ciangun khuasung meilengte tawh ciah den zaw uh hi. Tua bangin ni nga sung tawntung hun zang uh ahih manun gimhuai sim phial sa tek uh hi.\nOctober 5 Nipini in biakinn tuamtuamah kikhen zakin hun a zang uh a, amah zong Hausen kici munah Protestant biakinn khatah hun ngahsak uh a, nekkhawm bawlnaah Pastopa tawh semkhawm uh hi. Kikhop zawh ciangin hotel khatah pawlpi makai teng tawh an ne khawm uh hi. Tua panin Book Fair mahah Pastorpa in a mawtaw tawh kha vilvel hi. A neihsa un lah cin in, a thusiamna uh zong lian a sa hi.\nOctober 6 nitak nai 2 lianin Book Fair pen man ta a, laibu leh vante khempeuh manlang takin tua ni mah in hemkhia khin pah lian uh hi. A zingmah ciangin tua laimunah Exhibition dang khat om pah leuleu ding hi, ci uh hi. A zing ciangin amau pawl pen bus khat mah tawh Heidelberg kici khuaah gam hawl dingin pai uh hi. Tua khua pen laikhen set bawlna munpi hi a, thupi peuhmah hi. Laikhetna setpite a nam tuamtuam offset kici man tawh khetna dongin a kipatcil pan a zawhna dong etpih uh a, niangtui tawh an tawh vak lai uh hi. Tua laiah nasem 7,000 val om hi, ci uh hi. Tua panin Heidelberg kulhpi kici a etpih zawh ciangun a omna uah ciah in, tua nitak a kipanin October 9 dong Book Fair tawh kisai kamkumna a neikik leuleu uh hi. Laibu bawlzia, laibu zuakzia leh a gamgama mite laibu bawldan thu leh khat leh khat kihuh theihna lampi khawng kikupna hi a, navakhuai bilbel a sa hi. October 12 nitak akipanin amau teng zong inn lam zuan tawh gam lam zuan tawh a kikhenna ding un kikhopna, lungdam thupuakna hun a zang uh hi. Kamkumna hun sung khempeuh zingsangin biakna hun tawh hun pan tawntung uh hi.\nGermany Pan Inn Ciahna: October 13 zing a kipan a lawmte London a hawh mah, America lam phak sawm lai mah a om ngeingai ciangun amah zong tua bang paina ding sum kicing nei kisalo ahih manin Frankfurt khua kim leh mun dang pawlkhata lailam nasepna leh mite nuntakna muhna ding beekin hun kizang leh phatuam lo ding hiam, ci in tua ni mahin meileng tawh German gam saklam khuapi Hamburg manawhin pai hi. Amau meileng second class pen India gam first classte sangin siangthozaw, nopcizaw tham khat hi a, hat peuhmah lai ahih manin nai 4 sungin tai 300 tang a pha ding Hamburg pen tunpih pah lian hi. Tua ah meltheih pawlkhatte in zindo in khua sung muhnop tuamtuam etpih kawikawi in hun nuam a zang uh hi. October 17 ni in vanleng tawh Hamburg pan Frankfurt dong kileh kikin, Frankfurt pan sun nai khat pawlin ding khia kik hi. A zing nai khat leh a lang, zan laitakin Delhi tung hi. Vanleng tualah Pa Thang Sian Mungte innkuan leh Pa L. Khatchin in na dawn uh a, nute pate kiang tung zah mahin nuamin a dip vana khai tawh kibang a sa hi. Amau hangin bangmah buaina om het loin inn tung theiin lungmuang takin a om hi. Delhi-ah Sia Lian Za Gote innah CBA Silver Jubilee Video en in, Zomi Worship Service ah thupuakna hun pia uh a, tua banga ki-itna tak tawh ana vaitun ciangun German gam hauhna leh pilna teng khempeuh zong khialah nawn loin, a gim a tawlna leh German gam nitak an khing a nek tawntungte uh zong a phawk nawn kei pah hi. Tua bangin dam takin October 19 sun nai nih in a sepna Guwahati tungin a zi leh tate in vanleng phualah na dawn uh hi.\nPrevious: I lampi ciat i tot ciang ~ Zam Thuam\nNext: Mihaute’ Hauh dan thusim (2) ~ Mungpi Khupson


timestamp: atn

url: =64227-2 Have you ever smoked cigars regularly [PhenX]Have you ever smoked cigars regularly [PhenX]Have you ever smoked cigars regularly: Find: Pt: ^Patient: Ord: PhenX\nHave you ever smoked cigars regularly Find Pt ^Patient Ord PhenX\nLong Common Name: Have you ever smoked cigars regularly [PhenX]\nShort Name: Smoke cigars ever PhenX\nYES means more than 1 cigar a week for a year.\nText: Have you ever smoked cigars regularly?\nComponent LP115947-6 Have you ever smoked cigars regularly\nВы когда-либо регулярно курили сигары:Находка:ТчкВрм:^Пациент:Пор:PhenXВы когда-либо регулярно курили сигары:Находка:ТчкВрм:^Пациент:Пор:PhenX\nFindings Qual Smoke cigars ever\nhttps://www.phenxtoolkit.org PX090901210100 PX090901_Smoke_Cigars_Ever\nDetail Page Created On: 6/26/2019 3:49:31 PM\nShortname: Smoke cigars ever PhenX\nFully Specified Name: Have you ever smoked cigars regularly: Find: Pt: ^Patient: Ord: PhenX


url: =Tulaai Leitung Thuthang Tuamtuam Updates September 27, 2014 :: ZOMI DAILY\nTulaai Leitung Thuthang Tuamtuam Updates September 27, 2014\nposted on 28 September 2014 at 8:44 am Lomkholna: Khawmpau, Myanmar, News, World, Zomi\n· Kumsim akibawl International Festival pawipi ah Zomi Innkuan Kentucky makaihna tawh September 27 ni in vakihel uha, Zomi ngeina, Zomi Puan, Laam cih nasiatak in valak ziahziah uhhi. Leitung muntuamtuam pan gam 40 phial leh aminam in minam 50 bang kihelna pawipi hia, Kawlgam Ai-awh in Zomi, Karen,Kaya leh Burmese cihte bek kihelzo ahihi. Nungkum lam in bel Chin te buuk neukhat akipia sam hi in tun apuan bialbual uhzong nawngkaai ciin kinawlkhin lel ban ah amau zong thaneemna tuamtuam tawh kihelzo nawnlo uhhi.\n· IS migilo te vanlam tawh nasiatak in doding in Britain Parliament ah September 26, 2014 ni in nei uha atamzaw thukim ahihman in tu in Vanlamtawh zialding amasapeen gaalvanleeng tuamdang mahmah 2 paisakphot uhhi. Netherland leh Belgium ten zong F-16s 6 tuak paisakta uhhi. Tu in Arab gam 5, US, Britain,French,Denmark,Nehterland,Australia leh Gelgium gam asu ciatciat uh ahihi. US Army General Dempsey inbel hite Vanlam bektawh cimang hak leh kilawm in saben a ben ngiatngiat ding hi ci in September 27 ni in genkhia hi.\n· Syria gam leh Turkey gamgi Kobane khuapi ah Kurdish te mulkim huaitak in bawl in a inn alote uh alaksak ban uhah avui atangtawh a do IS migilote US leh akilawppih US te lawmp teng in September 27 ni in numei vanleeng hawl vive tawh vazialzal in IS migilo te Phualpi pawlkhat leh Mawtaw gaalvan pawlkhat suksiat sak ci in Pentagon Gaalphualpi pan taangkokhia uhhi. Tua ban ah September 27 ni peen Zomi ten Lawm Ann neek icih daankhat in IS te ado ahi Arab gam 5, US, French, Britain, Australia, Denmark,Netherland,Gelgium tepan Vanleeng hawlte kilawm a Iraq leh Syria gam akituaklian in simkhat in simkhawm ek uh ahihman in IS te munthupi zawdeuh teng leh alubok zawdeuh teng gamp ding in lam en uhhi. Van leeng atamzaw numei zang uha, asiamna tek uh kilak zialzial in vanlaai pan Muvanlaai in Akno atop lian bang in leilak a IS migilo ataikelkel khawng Vanlaai ah Vanleeng kilumlet sak kawm in muitum kidem in IS gaalkaap te tantop ziauziau uhhi.\n· Japan gam Mount Ontake ah September 26,27 ni in Meimual puahkhapna nasiatak in piang a meikhu leh suagtum te vanlaai ah kizialto in leitung puakkham zahdong in gin ngaih hi. Mi 30 naakpi in liam uha, mi 10 in khua pawknawn vetlo hi. Bangzah lei in vuk cih kitheilo himah leh mi 7 mangvilvel phot hi. Amang te zongding leh Lei vuk nelh te azong ding in Prime Minister Shinzo Abe in gaakaap tha tawh vahonkhia ding in thupia hi.\n· Hongkong ah Democracy deih mipi atulsawmlom in tuma ninih pan nasia tak in in lungphona nei uha, Palik te in September 27 ni in siansuah dikdek uha, mi 60 vaal man in palikte zialna hang in mi 30 vaal liamna baaina tawh kidim uhhi.\n· Kawlgam gaalkaap te leh Karen minam Buhdha Biakna thautawi DKBA te September 26 ni zingsangpan nitaakdong nasiatak in kikap uha, DKBA lampan asi aliam lian omlo in kawl gaalkaap leh palik kigawm 30 DKBA ten athau uhtawh hingmat in keemcip phot uhhi. DKBA gaalkaap lak ah Zomi nihzong in om ahihman in thungetna ah phawkciat ni.\n· Kawlgam Mualtungmi thautawi te palaai ahi NCCT, Kawlkumpi kilemna bawlpawl UPWC leh Mawlgamsung a om party 64 te Yangon khuapi kilamna Innpi ah kimukhawm uha, Kawlgam masuanding kikum khawm uhha, NCCT te Mualtung mi ai-awh in dingsawm vial uha tutung akhawmpi peen nidang pekpan kingenden Tri-party ( Tong point sai ) kimuh khopna suaksakding cih angimdeep uhleh NLD nathei kiau ahihman in Party kum 27 Birth Day bawl ung ciziau in kuamah pailo uhhi. Mualtung mi te peen icihcih sam hang ci pia leeng Bawng abang himawk hang ei\nPrevious: Tulsa: MCC ah Rev. Pau Lian Mung leh VC Mang\nNext: Zomi Revolutionary Army clarifies\nSihvui hun geelna ~ Tg. Thang Lam Khup\nObama in Clinton Campaign nading in DOJ panin sumzang hi ci’n ngawhna tuak ~ Thang Khan Lian\nTulaai Leitung Thuthang tuamtuam te Updates (Oct 31)\nWeb 2.0 Khanghun ah Minam Kilamna ~ Pau Sian Lian\nKalaymyo zanvak thupha puak hopsawnna


url: =Cingh Cii Bo Tu Lau In Palikte In Hung ~ Thu Tatuam (Siyin News)\nCingh Cii Bo Tu Lau In Palikte In Hung\nThursday, April 16, 2015 Knowledge No comments\nLeitung ah Cingh akang (white rhinoceros) nam te sia saksang cingh le thangsang cingh ci'n kikhen aa, saksang akang namte sung pan atal khat bek a nungta lai ahikom palikte in ui hon khat taw hung hi.\nSudan ngamah hi aa, tua anungta lai susun sia kumh 42 pha zo hi.\nPalikte in nikhat nai 24 sung cing in zanciang khuamu theina mitdal(night vision goggle) le GPS te zangh liang hi. Savaite alauna in anungtalai sia ii mawl sia thawhtan sak hi.\nCingh namte sia akang nam, avom nam, india cingh, java cingh le sumatran cingh ci in kikhen hi.\nCingh kang nam sung pan saksang le thang sang kikhen thua lai in saksang namte sung pan atal khat le apui nii bek nungta lai in apui khat sia USA ngam San Diego Zoo ah hi in adang khat sia Czech Republic ngam Dvůr Králové Zoo ah kikeam hi.\nCingh khat ciang $9,000 pan $37,000 kilaklaw manh ahikom abo kuan hi zo in kison hi.\nCinghte sia kumh 50 bangh nungta hi.


url: =Australia gamsung ah gulut tangmai nekhial in asi mi 4 phakhinta :: ZOMI DAILY\nAustralia gamsung ah gulut tangmai nekhial in asi mi 4 phakhinta\nposted on 8 March 2018 at 7:46 pm Lomkholna: Australia, Health, News, Sawltak, World\nAustralia ah tangmai namkhat ahi “Rockmelon” nekhial in asi mi 4 phakhinta hi ci’n Australian Authorities te’n Wednesday ni in genkhia uhhi. Tua Rockmelon tepen Listeria kici gu namkhat lutkha in, tua Rockmelon anekha akigawm in mi 17 bang cinatlawh khinta uhhi ci’n AFP te’nzong genkhia hi.\nHihvai pen Health Official te’n nungkha panin akankhiat uh hi a, aki patkhiatna pen New South Wales (NSW) State panin aki pankhia ci uhhi.\nHih Listeria gu alukkha Rockmelon anekha in asi pen Australia, New South Wales (NSW) State sungpanin mi 2 omkhinta a, Victoria State sungpan inzong mi 2 omkhinta hi ci’n NSW Health te’n genkhia uhhi. Tuaban ah hih Rockmelon anekha acinatlawh pen mi 2 kibehlap in, tuciangciang akigawm in mi 17 phakhinta cihi.\nNSW Health panin Communicable Diseases ah Director panmun asemlaitak ahi Vicky Sheppeard in agenkhiatna ah tuabangin gu alutkha Rockmelon (Cantoloupe) tepen February 28 ni akipan Market te ah zuaknawnloh dingin kikhamcip in Recall kibawl hi ci’n genkhia hi.\nKumsim in Listeriosis gutawh acina te lakpan sehthumsuah sehkhatpen siden uhhi. Ahi zongin abeisa ah Listeria Outbreak aom ciangin Rockmelon tawh kizopkhakna omngeilo hi.\nMore: Tukumsung thokang natna “Dengue Fever” hangin Myanmar gambup ah misi 170 phakhin\nListeria cihpen Bacteria namkhat hi a, mi atamzaw in hih Listeria akihel nektheih te anekkhak uhciangin cinatlawhliang cihbang omlo hi. Ahi zongin akumtamsa khanghamsa te leh nupi naupaai te, Diabetes leh Cancer natna aneite adinginbel lauhuai theihi ci’n Director nu in genbeh hi. Sawltak #zomidaily\nPrevious: Numeino khatin alumkhawm nuampeuh honghawh un acihleh pasal 3000 valbang tungpah ngeingai\nNext: Video: Malaysia ah pasal 2 in numeikhat pummat in mawtaw tawh taikhiatpih\nKawlgam in Indonesia ah buhtang kumsim Ton 500,000 zuakding ~ ZD\nKhial lua ing ~ T. Van Biak Fa\nSingapore gamsung ah IS tetawh akizom numeikhat leh pasalkhat kiman\nGuatawn khattawh akisatgawp Video tulaitak minthang mahmah ~ ZD


url: =LESSON 8 FEB. 17 – 23 SAWMA KHAT PAN HAMPHATNA ~ MUC\nLESSON 8 FEB. 17 – 23 SAWMA KHAT PAN HAMPHATNA\nAdmin 9:52:00 PM Articles, Sabbath School Lesson\nLESSON 8 FEB. 17 – 23\nSAWMA KHAT PAN HAMPHATNA\nSABBATH NITAK TU KAAL SIM DING: Mk. 16:15; 1Pet. 3:8,9; 1Kor. 9:14; Rom. 3: 19 – 24\nKAMNGAH: “Biakinnpi sunga a siangtho nate tawh kisai-in a na semte in tua nate mah ne uh a, biaknatau a nasemte in zong tua biaknatau tunga kipia nate mah a ne uh hi cih theilo na hi uh hiam? Tuamah bangin lungdamna thu a tangkote in lungdamna thu mah kivakna-in nei uh hen, ci-in Topa in thu hong pia zo hi” (1Korin 9: 13, 14).\nSawma khat khiatna in upna pulaak hi, upna sittel hi. “ Thu upna sungah a omtakpi mah na hi uh hiam no le no ki-entel unla, kisittel un. Note sungah\nZeisu Khazih a om lam no le no kithei lo na hi uh hiam? Santak a cing zolo na hih kei leh na kithei ding uh hi” (2Kor. 13: 5).\nLai Siangtho sungah a masa pen sawmah khat piakna in Abraham in Melchizedek tungah a piakna hi (Pian. 14: 18 – 20; Heb. 7:4). Levi mite’n biakbukah nasem hih manun sawmah khat ne uh hi (2Khang. 31: 4 – 10).\nTuhunin sawma khat in hotkhiat nasepna-in kizang hi. Limtak telthei hileng, sawmah khat in Pasian tawh kizopna pulaak hi. Hotkhiatna thu tangko-na, Pasian nasepna-in sawmah khat kizang hi. Hih in Pasian’geelsa hi-in, Amah a um mi khempeuh tungah thu hong pia hi.\nTu kaal sung i kikup ding thu in: sawma khat zatna, sawma khat’ deihna, sawma khat in upna hatsak thei hi, cih thute hi ding hi.\nSUMTHA TAWH MAPANGKHAWM\nJesuh in “Lungdamna Thu” a tangko ding, ‘mite nungzui suaksak ding’ ….. a hong hilh thu khempeuh zui dingin hilh un’ ci-in thu hong pia hi (Mt.\n28: 19, 20; Mk. 16: 15). Hih in a thupi pen nasep hi. Jesuh kiangah mite va paipih ding nasepna-ah kihel dingin hong sawl hi.\nPasian’ hong kepsak sum, van le nate Ama nasep nadingin thu-um mi khat ciat in a zeek ding kisam hi. Mite kiangah hotkhiatna thu puak nasepna-ah piakkhiatna in Khrist tawh kizopna kho-sak hi. Nungzui khempeuh, thu-um mi khempeuh, nasem khempeuh in hotkhiat nasep nadingin sawma khat\nTopa kiangah paipih ding kisam hi. Hih nasepna-ah mapang citak ciat dingin thunget kul hi. Nasep lawhcinna-in upna sungah kipumkhatna kipsak hi.\nHotkhiat nasep nadingin Pasian in bang geelna nei hiam? Sawma khat vekpi cih thu in bang pulaak hiam? (Mal. 3:10). “Ka ansal sungah an a dimtheih nadingin” cih thu in bang hilh hiam?\nAbraham, Jacob in sawma khat piak napan uh hi (Pian. 14: 20; 28: 22). Tua ma-in zong sawma khat piak om khin kha thei hi. Sawma khat in\nPasian’pawlpi nasep nadingin kikoih hi. Sawma khat in Khrih hong sawl tatkhiatna nasep nading a huh pipen hong suak hi. Tuhun ciangin mi tampi in Pasian nasepna-ah kihel lo uh hi. Khristian mimal khat ciat in sawmah khat piakna-ah citak ciat hi lehang “lamet ngam loh na lianpi kisem khin ding hi” Christian Smith and Michael O Emerson (New York: Oxford University Press, 2008), 27.\nPasian in Ama nasem ding mi tasam ngei lo hi. Hih nasepna-ah i kihel ciat ding kisam hi. Pasian nasep nadingin sum om lo, kin lo, geelna nei lo cihte omsak ding hi lo hi. Levi mite’n Nehemiah tungah a gen bangun “Kote in Pasian’biakinn kinlo-in i om kei ding hi” (Neh. 10: 39) a cih mah bangin eite’n zong siit nei lo-in a sem dingte i hi hi. 1800 kum lai-a thu-um mite mah bangin nasem dingte i hi hi. Tuhunin zong sia-te le pawlpi mite in sum lepai, neih le lamh nasepna khatah mapangkhawm, nasemkhawm ding kisam hi.\nAdventist pawlpi’ nasepna ngaihsun in (Mang. 14: 6, 7). Bangci bangin pawlpi’ nasepna-ah mimal khat ciat kihel a, sum le paai tawh huh ding kisam hi, cih thu na tel hiam?\nPASIAN’ THUPHA TAMPI\nMal. 3: 10 ah kigelh mah bangin Pasian in sawma khat piak a citak mite tungah thupha pia dingin hong kamciam hi. Ahi zongin Pasian’ thupha in khat bek hi lo hi. Neih le lamh hauhna bek Pasian’ thupha hi, ci-in na ngaihsut leh Pasian’ thupha tatak na muhzia toi cihna hi.\nPasian’ thupha in leitung nate hauhna bek hi lo-in vantung thu-ah hauhna zong hi. Pasian’ thupha koi bangin kimu thei hiam cihleh mawhna sung pan a hong kitatkhiatna, lungnopna, lungdamna a kipan ei aa dingin Pasian in a hoih penin sem hi, cih lungmuanna in hong lak hi. Tham lo-in Pasian’ hong piak thupha, tua thupha-te cimawh genthei mite tungah vahawm dingin thupha ngah na hi hi. Mi tungah thupha na bawlteh thupha ngah na hi zaw hi. A taktakin eite tungtawnin Pasian in mite thupha pia hi.\n1Pet. 3:8,9 sim in. Peter in bangci bangin thupha ngah mi le mite aa ding thupha hihna a kizopzia pulaak hiam?\nSawma khat piakna panin thupha a zahnih kingah hi. Ei mahmah in thupha ngah banah mite aa dingin thupha i hi hi. A hong kipia thupha midang khat na hawmsawn thei hi. “Pia in, hong kipia kik ding hi…. na piak bangin hong kipia kik ding hi (Lk. 6: 38).\nSawl. 20: 35 sim in. Koi bangin sawma khat piak hong hilh hiam?\nSawma khat piakna tungtawnin Pasian muanna i ngah hi (Jer. 17:7). Sawma khat in Pasian’ thukham thuman tungah kinga hi. Jew minamte’n thupha a ngah theihnadingun sawmah khat piak ding kisawl hi. Tua hi kei leh Pasian in tua bangin thupia lo ding hi. Tua bang mahin hun nununga a nungta thu-um mite in thupha ngah ding uh hi. Pa Pasian in\nAma phattuam nadingin sawmah khat a koih hi lo hi. Mihing in thupha a ngah nadingun a hong koihsak hi zaw hi. Mihingte’ kitangsap hi zaw hi.” Ellen Gmm White, Vol.7., 404,\nMite tungtawnin Topa in thupha hong piak ngaihsun in. Koi bangin nang zong mite aa ding thupha hi thei ding na hiam?\nSAWMA KHAT KIZAT NADING\nPaul in Timothy kiangah “ Bang hang hiam cihleh Lai Siangtho in “ Buh a cil bawngtal muk na tuam kei in,” a cih banah, “ Nasempa in a thaman a ngah ding a kilawm ahi hi,” na ci hi (1Tim. 5:18). Paul in Thuhilhkikna 25:4 le Luke 10:7 siksanin hong hilh hi. Bawng in buhcil kawmin an a nek mah bangin hotkhiatna thu tangko, nasemte’n nuntak nading kisam nek le dawn, silh le teen a ngah ding uh kilawm hi.\nPasian in nate omzia ding a geelkholhsa hi. Ni, kha, aksi-te a kipan a piansak na khempeuh, pumpi sung nate’ nasepzia, huihdik, sihui-te a kipan amaute sepzia ding, omzia ding a sehsa hi. Tua bang mahin sawma khat zong biakbuk nasem Levi mite’ tungah kipia hi (Gam. 18: 26). Tuhunteh hotkhiat nasem mite tungah kipia hi. A kipatcil a kipan Pasian nasepna a huh dingin sawma khat kikoih hi. Pasian’ nasemte zeek dingin sawma khat kikoih hi.\nHotkhiatna thu tangko mite in hotkhiatna thu mah kivakna-in nei uh hen, ( 1Kor. 9: 14) cih thu a khiatna in bang hi ding hiam? Paul in bang hong hilh hiam? 2Kor. 11: 7-10 sunga thu in huhna kisam lungdamna thu nasemte huhna tawh kisai bang hong hilh hiam?\nPaul in “ Note lakah na kong sep theih nadingin pawlpi dangte kiang pan thaman la ka hih manin amaute sum a sut ka suak hi” (2Kor. 11:8) a cihteh bang mah nei lo Macedonia pawlpi mite tung pan huhna ngahin a hau Korin pawlpi ah nasepna-in zang hi. Korin pawlpi tungah a gennop thu in lungdamna thu tangko mite thaman piak ding kilawm hi. Tua dingin sawma khat kizeek hi. Sawma khat kikoihtuam hi. Sawma khat pen cimawh huhna ding hi lo hi. Pasian’ thuman tangko mite panpih nadingin kikoihtuam hi. Tua lo nadangte sep nadingin zat ding hi lo hi.” Ellen G. White, Counsels on Stewardship, 103.\nSiam. 27:30 sim in. Zuih ding thuman bang hong hilh hiam?\nPasian in huih om nading mun (Jer. 10:13) tui om nading (Late 33: 7) gial le vuk om nading mun (Job 38: 22) koih a, tuate khempeuh uk hi. Ahi zongin tuate sangin sawma khat kholna – ansaal in manpha zaw hi. “Kikhopna buk sungah amaute’ nasepna thaman dingin Israel sunga sawma khat khempeuh, Levi mite’ tungah gamh-in ka pia hi” (Gam. 18: 21). Hih in sawma khat koih nading mun kipulaak masakna pen mun hi. Tuhunin Topa’ ansaal ci-in i thei hi. Topa in Ama teelna munah Israel mite in sawma khat koih dingin thupia hi (Thkna. 12: 5, 6). Hih hun sungin Solomon in sawma khat khempeuh Jerusalem biakinn ah koih hi. Kamsang Malachi in “ansaal sungah sawma khat a buppi-in hong puak un” ci-in a genteh Israel mite’n hih thu telpah ding uh hi. Ansaal in biakpiakna mun, Levi mite kihuhna mun limcing hi.\nLai Siangtho mundangah ansaal tawh kisai kammal 1Khang. 26: 20; 2Khang. 31: 11-13; Neh. 10: 38 cihte in bang gen hiam?\nPasian in sawma khat koih nadingin ansaal simloh mundang sehlo hi.\nSeventh-day Adventist pawlpi in Topa’ thupiak bangin sawma khat khempeuh ansaal ah koih hi. SDA thu-um mi khat in a min sazian omna tualpawlpi-ah sawma khat khia-in tualpawlpi panin a kizoppih conference zumpi ahih kei leh mission zumah puak hi. Tua panin pastors nasemte’ khasum kihawmkhia hi. Nasepna a tangzai zawk ciangin huhna sum zong kisam hi. Tua bangin huhna kisapna munte-ah huhna piak ding ahi hi. “Ka ansaal in an tawh a kidim nadingin sawma khat khempeuh hong paipih un” (Mal. 3:10). A thuman\nKhristian khempeuh in sawma khat le sumpi-te Topa kiangah paipih hileh, Topa’ ansaal dimlo-in a om kei ding hi. Pasian nasep nadingin ansaal dim ding a, pawlpi in sum zonna ong-bali, (lotteries) pawi dingin vanzuakna,\n(fairs) le gualnopna tawh sumzonnate cihte nei lo ding hi.” Ellen G. White, The Acts of Apostles, 338.\nMimal hoihsakna mun tekah sawma khat khia hi lehang Pasian’ nasepna bang dinmun hong tung ding hiam? Tua hi-in bang hangin sawma khat pen khiatna ding mun thupi hiam?\nSAWMA KHAT LE UPNA TAWH HOTKHIATNA\nRomans 3: 19 – 24 sim in. Upna tawh kizomin bang thuguipi hong hilh hiam? Bang hangin tua thu in upna tawh kizomin thupi hiam?\nHotkhiat thamcing i hi kei hi (Rom. 3: 23). Hotkhiat takcing hi lehang eima gamtatna, hoihna tawh ei le ei kihon khia thei i hi ding a, tua pen Lai\nSiangtho tawh kilehbulh hi.\nRomans 4: 1-5 sim in. Mihing’ gamtat hoihna hi lo-in hehpihna hangin nuntakna ngah thei ihihlam hong hilh hi lo hiam?\nTua hi-in hotkhiatna ngah thamcing i hih loh hangin hotkhiatna in piakkhong hi (Eph. 2:8). A mawhpi mah Khrih in Ama kicinna, Ama dikna hong pia-in, tua hang bekin hotkhiat ngah i hi hi. Sawma khat piakna manin Pasian’maipha kingah hi lo hi. Sawma khat in Pasian aa ahih leh, sawma khat piakna hangin dikna bang mah thei mah ding i hiam? Gamtat hoih dingin hong kipiangsak ahih mah bangin gamtat hoih in hong a hotkhiat theih loh mah bangin sawma khat piakna in zong hong honkhia thei lo hi.\n“Bang hang hiam cihleh Pasian in eite sep dinga a koihsa na hoihte a sem dingin Khazih Zeisu sunga hong piansak Ama bawlsate i hi hi” (Eph. 2: 10).\nSawma khat in hong hon thei lo hi taleh sawma khat piakna in i lungsim pulaak hi.\nPasian’ hong sawl bangin semin kiniamkhiat lungsim, a thumang lungsim kimu thei hi. Pasian a it mi ahihleh a thupiak mang ding hi. Sabbath in Pasian in na khempeuh Piangsak Pa hi, cih a pulaak mah bangin, sawma khat a pia mi khat in Pasian’ neihsa kem, na khempeuh Pasian’ neihsa hi, cih a pulaak mi hi. Sawma khat i piak ciangin nate in ei aa ahihlohlam a pulaak banah nuntakna le hotkhiatna in a khawnkhongin hong kipia hi, cih a pulaak i hi hi. Tua in a nungta upna pulaak i hi hi.\nLuke 21: 1-4 sim in. Upna tawh nuntakna thu bang hong hilh hiam?\nNGAIHSUTBEH DING: Huih dik, lungtangkisai a kipan i nuntakna mahmah Pasian’kiang pan hi, cih i mangngilh khazel hi. Sawl. 17 sungah Athenian khua mite kiangah Pasian in Piangsak Pasian (Pasian in na khempeuh bawl) banah na khempeuh a Kem hi ( Ama sungah nungta, gamta-in i om hi) ci-in hilh hi. Athen khua mite in a nungta Pasian thei lo uh hi. Pasian in i nunzia ding a hong gen tampi om a, tuate siksanin i nuntak ding kisam hi. “ Pasian in ama hauhna hong pia a, ahi zongin tuate lak pan sawma khat Ama nasep nadingin mantakin i piak ding hi. Ama ansaal ah sawma khat koih dingin hong hilh hi. Ama aa mah i ap kik ding hong hilh hi; sawma khat in siangtho hi. Hotkhiat nasep nading bekin zat ding hi. Pasian in tua ding mahin sawma khat a tuam koih hi-in, tua hi leh ansaal dim ding a, a gamla, a nai-a mite tungah hotkhiatna thu kitangko thei ding hi. Citakna tawh sawma khat a khia mi in na khempeuh in Pasian’ neihsa hi, ci-in pulaak hi.” Ellen G. White, Vol.6., 386.\n1. Hun in manlang takin tawntung hun manawh hi. Pasian’ neihsa Amah piak ding itsik kei in. Lungsim khempeuh tawh piak ding hong kal hi; pia in. Ama aa hi. A hong piansak ihih banah a hong lei-sa i hi hi. I lungsim hong ngen hi; pia in. Ama aa hi. Na sum hong ngen hi; pia in. Ama aa hi’.Ellen G. White, The Acts of the Apostles, 566. Ellen G. White in\n“Pasian aa Amah ap kik lo-in om kei in. Pasian in a ngah ding mahin kilawm hi, cihna tawh piak ding hi lo hi; Pasian aa hi, cihna tawh Amah apkik ding hi, cih lungsim lo-in Pasian na piakna hong\nsang lo ding hi. Sawma khat i piak lohteh koi bangin ei le ei a kibuluh suak i hiam?\n2. Sawma khat ansaal ah koih lo-in eima hoihsak mun khatah piak ding hi, cih thu koi bangin na ngaihsun hiam? Bang hangin hih bang ngaihsutna in khial hiam? Tua bang hi leh pawlpi nasep bangci ding hiam? Bang hangin tua bangin mimal hoihsakna mun khatah kipia hi leh bang siatna hong om thei ding hiam?\n3. Pawlpi makaite’n amau angsung nasepna–in sumpi zang ahihteh sumpi khia nawn lo, ahih kei leh mundangah a khia mite’n Jerusalem biakbuk in siatna tawh kidim taleh Jesuh in meigongnu’ sumpi khiat manpha a sakna thu a ngaihsut ding uh kisam hi.


url: =April 16 | | KEI A SI KA HI HI: Khennihna ~ MUC\nApril 16 | | KEI A SI KA HI HI: Khennihna\nAdmin 4:58:00 PM Articles, MISSION NEWS\nKum 11 sung laibu zuakin Pasian nasem khat in ka om khit ciangin Solusi university ah Lai Siangtho thu thuk sin dingin huhna ka ngah hi. Ahi zongin ka sangkah kipatma kha li in a sap hun deuh khatin ka zi, Fortunate tawh mawtaw tuahsiatna khat ka thuak kha uh hi.\nNa lamdang tampi piang hi mah taleh tuni dongin tua thute ka tel nai kei hi.\nMawtaw tuahsiatna panin ka zi bangmah ci kha lo-in aomna thu ka tel zo kei hi. A tuanpih midangte in ahihleh si khin phial uh a, a si lote zong nak liam mahmah uh hi. Kei zong bang mah ci lo-in ka damna a hang pen ka tel zo kei hi.Physical therephy ka bawl a kipan hong hilh pa in “ thu nget hat mi khat na hi hiam? ci-in hong dong hi. “Ka X-ray lakna amuh ciangin hih bangin ka om theih pen lamdangsa mahmah hi. A taktakin na pumpi a zawcip ding hi, hong ci hi. Hih bangin a tuahsia mi a nungta kuamah om lo hi, hongci hi. Ka tuahsiatna uah cina pua mawtaw hong tunpah zong ka tel zo kei hi. Ka nung uah hong pai mawtaw in khamkhuk a nasem khat hi-in, amah in ka tuahsiatna uh hong mu kha hi. Ka tuahsiat uh ciangin aman cina pua mawtaw hong sapsakpah hi. Kha thum khit ciangin Solusi ah sangkah nadingin sangsum ka ngah theihna zong lamdangin ka tel zo kei hi. Huhna ngah lo-in ka innkuanun tua bangin sangkah ding hamsa mahmah hi.Mawtaw tuahsiatna hangin zong sum tampi bei hi. US $ 36000 val bang hong bei hi. Hih zah sum pen Zimbabwe gam mite adingin tampi hi.\nKa aawng hong khei ding siavuanpa in nisimin nasem lo-in dongtuak mahmahte bek bawl hi ding hiam cih thu ka tel zo kei hi. Zingsanglamin kikhei-in tua nitak lam ciangin France gamah khualzin dingin letmat lei khin sawnsawn hi. “ Topa tungah bang hangin hong nungtasak na hi hiam” ci-in ka dong hi. Mawtaw tuahsiatna-ah ka nuntakna a bei thei hi lo hiam? ka ci hi.Hih bang dotna ka ngaihsut ciangin thu nih ka mu khia hi. A si dingin kiging nai lo, ka upna uh kip nai lo hi ding hi, ci-in ka\nngaihsun hi. Topa Pasian in ka nupa-un kipuahphattheih nading hun hoih hong pia lai hi, cih ka phawk hi. Thawhkik Ni zingsang ciangin a tho dingte lakah a kihel thei dingin kiginkholh hun hong pia hi kha ding hi. AHih keileh Pasian in nuntakna huu hong kop pen Ama lenggah huan sungah nasem thei lai ding cih hong deih hi kha thei ding hi.\nMawtaw tuahsiat a kipan ka thungetzia hong kikhel hi. Nidang sangin thu ka ngen zaw hi. Nisim in na hoih a sem thei ding, thupha a bawl zo den dingin thu ka ngen hi. Bangbang thaneemna nei mah tase leng in Pasian in hong zang dingin ka kiap den hi. Ka si zongin Pasian tawh ka kizopna a tan ding kisam kasa hi.\nTopa taisan lo-a Amah beel tinten den dingin zong thu ka ngen hi. “Topa aw na nasepna-ah ka sep bangbang hong sang in. Ka sep theih bangbang sepzawhna tha hong guan in,” ci-in thu ka ngen hi. Ahi zongin khat veivei ciangin sepkhialh hong om kha thei zel a, tua bang hun ciangin Topa tung pan mawhmai-na ka ngen hi. Kicinna bang mah nei lo ka hih manin ka khialh khak loh nadingin tha hong guan in,” ci-in thu ka ngen hi. “ Topa tawh kizopna kip ka neih zawh nadingin zong thu ka ngen hi.\n“Topa aw, nong sepsak nop bang bang hong semsak in,” ci-in thu ka ngen hi. “ Ka khialh khak loh nadingin hong huh in,” ci-in huhna ka ngen hi. December 23, 2015 ni-in bangci bangin Pasian in nasem hiam cih ka thei zo kei hi. Ahi zongin ka thei khat om a , tua in ka nungtak sung tawntung Topa Pasian na bek ka sem ding hi.\n2015 kum Sabbath School 13na sumpi in Solusi University ah kipuakin sangnaupang 1000 bang in a zat ding annekna innpi lamna-in kizang hi.


url: =Lungdambawl Thu laigil – 12 ~ Khaibawi :: ZOMI DAILY\nposted on 21 December 2014 at 1:30 pm Lomkholna: Article, Biakna, Christmas, Khaibawi\nRom kumpi in Herod muang mahmah ahih manin gamzaipi tak uksak uh hi. Herod in a sih main a matungah a kipia thuneih na leh vangliatnate a tate tungah ki pialo ding hi, ci-in a sih main thei hi. Tua ahih manin a sihma in a ukna gam khenthum suah in a tapa thumte khen khatta in uksak hi. Judea gamsung teng pen Archelaus uksak a, Galilee gamsung teng pen Herod Antipas uksak in, Jordan gal leilulam nisuahna gamteng pen Philip ading in nusiat hi. Herod a sih ciangin ki ukna hong nuam tuanlo a, a tapa Archelaus in ukding in hong kipat phet in mihing 3000 thahna tawh hong ki panpah hi. A pa Herod mah bangin mi ngongtat khat hih manin a gamsungah ki lemna, daihna om tuanlo ahih manin Zeisu te innkuan Judea gam-ah ciah ding hong piangtheilo in Herod Antipas ukna Galilee gamah apai dingin Kha Siangtho in Josef tungah gen hi. Tua ahih manin Zeisute innkuan pen Galilee gam Nazareth khua ah hong tengin tua panin hong khangkhia hi.\nNazareth khua pen Galilee gam leitawlam mualkuamsung khat ah omin a khuanawl mual ah kahto in khuadakleng leitung phellang tang bang kimu ci-in ki gen hi. Ni tumna lam ah khuadakleng Mediterranean tuipi ki galmuh a, tualai a Tembaw khawlna panin Tembaw a dingkhia litlit te kimu hi. A mualbul zanglei ensukleng, leitungbup ah lampi lian pen kimu a, Damaska khua leh Egypt gam ki kawmna lampi, Africa gambup tawh ki zopna zong ahi hi. Leitungbup ah tua lampi a ki limzat pen a kitawn pen khat in minthang hi. Zeisu hunma BC kum zatampi lai-in Jacob tapa Josef Egypt gam-ah sila dingin a kizuak in tua lampi tawnin paipih uh hi. Zeisu hunma kumza tampilai in Alexander the Great leh a galkap honpi te’n tua lampi tawn uh hi. Napoleon leh a galkapte in zong tua lampi tawn ngei uh hi. Rom galkap honpi te’n zong tawn zel uh hi.\nHih lampi pen khatveivei leitaw lam lamlianpi kici a, khat veivei tuipi lam lianpi kici hi. Hih lawmpi tawnin a paisuk a patio, a ki leh suk a ki leh to te pen Zeisu in muhnopsa in en zel hi, kici hi. Tua ahih manin Nazareth khua pen khua maimai hilo in minam kimin a nawk khakna khua khat leh vai tuamtuam aki hawmna khat khat hi-a, Zeisu pen tua mun panin hong khangkhia hi. Tulai pau leh khuano pan-a, khangkhia hilo in khuapi pan-a khangkhia ahi hi. Tua ahih manin Nazareth khua mi cih min ngah hi. Khuano pan-a, hong pai naupang khat leh khuapi pan-a, hong pai naupang khat a teidan, a omdan, a hekzia, a mi hopih dan ki lamdang hi.\nTulai tak ei Zomi sunga I mipil, I misiam I neihsunte zong a tamzaw Zeisu mah bangin khuano, khuaneu pan-a, asuak hita leh a khankhiatna uh pilna siamna a zonna uh khuapi ahi hi. Tua hi-a, khuano sangin khuapi ah pilna siamna ki cingzaw in omdan’ khawldan’ a kipan a nakhempeuh a khuahun lapin na nungta na kalsuan theizaw uh hi. Kamdang khat zang laileng’ mi sangin na madawk zaw den uh hi. Zeisu zong tua mun-ah khangkhia kha ahih manin mihampha khat hong suak a, Kamsangte genkholhna a tangtunna zong ahi hi. Pasian nasep dan thuman leh a khel themthumlo a hihna zong hong lak hi. Khangthak Zomite zong Nazareth khua dan a, Khua munhoih Khua kician ah khangkhiazo leng mipil misiam I tamding hi. Ahih kei leh I Zogam khuate Nazareth khua bangsak zoleng khangthak Zomite I hampha ding hi.\nPrevious: Dahpihna Pa Suah Khan Kim (Kimtawng) Tonsing beh\nNext: ZAM Thupuak :: 21 December 2014\nUSA, Indianapolis pan Tg. Khen Za Dal (Saizang, Gualnam) in hongnusia


url: =10 Day Weather Forecast: Nongkhiaw, Laos\nHome Laos Nongkhiaw 10-day Forecast\n10-Day Weather Forecast, Nongkhiaw\nNNE 5 kmph\nNE 4 kmph\nNE 3 kmph\nThis is the extended 10 day local weather forecast report for Nongkhiaw in Laos. Weather and Climate offers forecast information including expected temperatures, rainfall and other weather conditions.\n* Forecast from nearest weather station Ban Sophoun


url: =Items where Division is "Fakultas Teknik dan Ilmu Komputer > Program Studi Teknik Sipil" and Year is 2019 - Universitas Bakrie Repository\nItems where Division is "Fakultas Teknik dan Ilmu Komputer > Program Studi Teknik Sipil" and Year is 2019\nJump to: A | C | F | G | H | M | N | P | R | S | U | W | Y | Z\nActacipta, Dhanny Halim (2019) APLIKASI ARTIFICIAL NEURAL NETWORK DALAM PERHITUNGAN DAYA DUKUNG DAN SETTLEMENT TANAH. Tugas Akhir (S1) - thesis, UNIVERSITAS BAKRIE.\nAl Haddad, Adib (2019) ANALISIS KARAKTERISTIK DAN PENATAAN ULANG RUANG PARKIR (Studi Kasus : Apartemen XYZ di Yogyakarta). Tugas Akhir (S1) - thesis, Universitas Bakrie.\nAndrian, Andrian (2019) PERILAKU DINAMIK PELAT PERKERASAN KAKU AKIBAT BEBAN DINAMIK LALU LINTAS KENDARAAN DENGAN KECEPATAN TIDAK KONSTAN PADA BERBAGAI KONDISI TANAH. Tugas Akhir (S1) - thesis, Universitas Bakrie.\nAzizah, Nur (2019) Analisis Kemampuan Komunikasi Mandor Terhadap Waktu Penyelesaian Proyek. Tugas Akhir (S1) - thesis, UNIVERSITAS BAKRIE.\nChristian, Hizkia (2019) ANALISIS RISIKO KECELAKAAN KERJA PADA PROYEK BANGUNAN GEDUNG TINGKAT TINGGI. Tugas Akhir (S1) - thesis, UNIVERSITAS BAKRIE.\nFarizky, Muhamad Rakha Zhaky (2019) Pengendalian Biaya dan Waktu pada Proyek Stasiun Berbasis Rel. Tugas Akhir (S1) - thesis, UNIVERSITAS BAKRIE.\nGeovany, Sofie Valencia (2019) Analisis Vulnerability Curve Terhadap Skala Kekuatan Gempa dengan Variasi Struktur Bangunan Non Komersial. Tugas Akhir (S1) - thesis, UNIVERSITAS BAKRIE.\nHarsono, Aisyah Intansari (2019) DISTRIBUSI TEGANGAN PADA PELAT ORTHOTROPIK DIATAS INERTIAL SOIL AKIBAT BEBAN DINAMIK. Tugas Akhir (S1) - thesis, UNIVERSITAS BAKRIE.\nMuhammad Gita Yudha, Patriot (2019) ANALISA KARAKTERISTIK TANAH TIMBUNAN. Tugas Akhir (S1) - thesis, Universitas Bakrie.\nNalaputra, Raditya (2019) Analisis Keandalan Sistem Keselamatan Kebakaran Pada Bangunan Perkantoran Tingkat Tinggi Studi Kasus: X Tower, Y Tower dan Z Tower. Tugas Akhir (S1) - thesis, Universitas Bakrie.\nNurnadhifah, Nanda Nazla (2019) Pengaruh Pemasangan Ground Anchor Sebelum dan Setelah Pekerjaan Deep Excavation Terhadap Perilaku Sheet Pile. Tugas Akhir (S1) - thesis, UNIVERSITAS BAKRIE.\nPUTRA, ROY PRAYUDA (2019) ANALISIS KECELAKAAN KERJA BERDASARKAN FAKTOR - FAKTOR PENYEBAB KECELAKAAN KERJA PADA KONTRUKSI BANGUNAN TINGKAT TINGGI. Tugas Akhir (S1) - thesis, UNIVERSITAS BAKRIE.\nRohman, Rizki Fadhlur (2019) ANALISIS PERBANDINGAN PENJADWALAN MODA TRANSPORTASI BERBASIS JALAN REL TERHADAP KAPASITAS PENUMPANG/HARI UNTUK MENGAKOMODASI PERTUMBUHAN PENUMPANG. Tugas Akhir (S1) - thesis, UNIVERSITAS BAKRIE.\nRuben, Meikel (2019) PERILAKU DINAMIK PELAT PERKERASAN KAKU DENGAN BERBAGAI KETEBALAN AKIBAT BEBAN DINAMIK LALU LINTAS. Tugas Akhir (S1) - thesis, Universitas Bakrie.\nSagita, Annisa Sabrinia (2019) ANALISIS PENGARUH WAKTU PENIMBUNAN TERHADAP PENURUNAN KONSOLIDASI TANAH LEMPUNG DENGAN METODE PREFABRICATED VERTICAL DRAIN (PVD) MENGGUNAKAN APLIKASI PLAXIS. Tugas Akhir (S1) - thesis, UNIVERSITAS BAKRIE.\nSiahaan, Canutus Mesink Abraham (2019) IMPLEMENTASI PRAKTIS K3 PADA INDUSTRI KONSTRUKSI (STUDI KASUS PT.XY & PT.YZ). Tugas Akhir (S1) - thesis, UNIVERSITAS BAKRIE.\nUlya, Inayati (2019) FAKTOR - FAKTOR KESELAMATAN DAN KESEHATAN KERJA (K3) YANG MEMPENGARUHI TINGKAT KECELAKAAN KERJA (STUDI KASUS: PT. STS). Tugas Akhir (S1) - thesis, UNIVERSITAS BAKRIE.\nWijaya, Aldy (2019) ANALISIS BIAYA PERBAIKAN JALAN MENGUNAKAN METODE BINA MARGA (STUDI KASUS : Jl. HR.RASUNA SAID, JAKARTA SELATAN). Tugas Akhir (S1) - thesis, Universitas Bakrie.\nWisudawan, Fadel Rezki (2019) Analisis Efektivitas Metode Road Recycle untuk Perbaikan Jalan PT X, Luwu Timur. Tugas Akhir (S1) - thesis, UNIVERSITAS BAKRIE.\nYanti, Hasti Nurma (2019) ANALISIS VULNERABILITY CURVE TERHADAP SKALA KEKUATAN GEMPA DENGAN VARIASI STRUKTUR BANGUNAN KOMERSIAL. Tugas Akhir (S1) - thesis, UNIVERSITAS BAKRIE.\nZola, Mohamad Yoan Miro (2019) PENGARUH 2 BUAH BEBAN MESIN TERHADAP KENYAMANAN PELAT LANTAI BASEMENT DENGAN BERBAGAI KONDISI TANAH. Tugas Akhir (S1) - thesis, Universitas Bakrie.\nThis list was generated on Thu Sep 16 18:33:37 2021 WIB.


url: =Great Controversy Archives ~ Zomi Adventist Innkuan\nBiakbuk i Cih Bang Hiam? Jesu a lam-ente upna ah na dang khempeuh sangin a tung nung zaw leh a laigil khuam a hi Laisiangtho mun in, “Ni 2300 ciangin Bian-innpi ki siansuah ta ding hi” Dan. 8:14 ci in a genna hi. Hih kammal pen Topa hong pai kik baih ding hi ci a a um […]\n1844 kum tuuklai a Topa hong pai ding lam etna masa hun in hong khen’toh khit ciangin a hong pai ding lamen mite khalau in tawlkhat sung telmun meel neiloin om uh hi. Leitung mite in amaute lamkhial taktak uha a nangh keei uh hi, ci-in a ngaihsut uh hangin, a siksan uh din’mun pen Pasian kammal pan […]\nJESU ong kumkik baih nading tangkona ah William Miller leh a pawlte in ngimna khat bek nei in thuhilh uh hi. Tua in thukhenna hun ading kiginkholh ding bek bulphuh uh a hi hi. Biakna nei ka hi a ci mite in lam etna maan ah a khanlawh nading uh, gamtat hoih zaw a neih […]\nKHRIST hong pai kik nading tangkona in biakna khanlawhna lianpi khat piang sak ding ahihna Mangmuhna 14 a vantung mi khatna tangkona ah na ki gen hi. Vankimlai ah vantung mi khat leeng a, “leitungah ateeng mi aki pan gam khempeuh, nam khempeuh, pau khempeuh pawl khempeuhte kiangah,” ”Pasian kihta unla, avangliatna phat un. Bang hang hiam na cih uh […]\nGC19: KHUAMIAL PAILET-A TANG KHUAVAK\n(343) PASIAN nasepna tawh kisai in biakna puahphatna anamnamte, akhang akhangin leitung ah ki pia hi. A tawntungin Pasian in mite tungah na hong sepzia pen a kibang den ahi hi. Tu hun a thuphamawhte nidangin zong a phamawh mah na hia, ni danga pawlpi thu phamawhte pen tu hunin zong a phamawh aman nei mah […]\nGC18: America a Puahphapa Khat\n(317) LOKHO, mi thumaan, lungsim picing, Laisiangtho pen Pasian thu hi, cih a up zo taklo hangin thumaan a thei nuampa khat hi a, Khrist nih veina hong pai nading thu tangko dingin Pasian teelkhiat mi a khatahi hi. Puahpha dangte mah bangin William Miller zong aneu lai in mi zawng migenthei khat a hih […]\n299 JESU Khrist nihveina a hong paikik na ding thu pen Laisiangtho sunga a ciiliap huai leh avanglian thumaan liante lak ah khat ahi hi. Tua in Hotkhiatna nasepna ah gualzawhna tawh mahialna ahi ta hi. Pasian kiang zuan-a zin mite “sihna liim tawn-in” a khual zin uh sauvei lua ta hi. Lungdamna lian ngah dinga hong ki khap […]\nGC 16: Biakna Suahtakna Zonga Zinkhia papite\nCredit: Breakpoint (289) ENGLISH Puahphate in Romete upna a paih khiat laitak nangawn un tampi mah a vom lai lai lai uh hi. Church of Englandte in Romete upna leh a thuneihnate a nial uh hangin ngei leh a zeh bawl tuam tuam te uh a biakna lak uh ah a hel khak lai uh […]\nEUROPE gamte khempeuhah mite-in Laisiangtho akipom nadingin kum zalom 16 lai-a Puahphatna-in na kun kawikawi hi. Gam pawlkhatte-in vantung kamtai hi ci-in lungdam takin na saang uh hi. Gam pawlkhatte papacy vangliatna-in nadal ahih manin, Laisiangtho khuavaak leh a thuphate nilkhia khin dektak uh hi. Gam khatah khuavaak alut hangin khuamialin na deihlo ahih manin […]\nGC 14: A Nununglam English Puahphate\nGERMANY gam mi khempeuh in Laisiangtho asim theih nadingin Luther in lampi a hon’ laitakin England gamah tua bang mah seem dingin Pasian Kha Siangtho in Tyndale a na hansuah hi. Latin pau pan in mikang pau in Wycliffe in Laisiangtho ana teikhit tei hangin a khial tampi kihel lai hi. Lai khetna tawh zongh ki kheenkhia […]\nKidona Lianpia 13: Netherlands le Scandinavia NETHERLANDS gamah gilo papal ukna in sawtpek lai-a ki panin langpan’na apiang sak hi. Luther khanma kum 700 lai pekin Rome-ah Embassy-a kipuak bishop nihte-in “holy see” (pope zumpi)nuntakziate atel muh uh ciangin, “Pasianin pawlpi pen A zi, a kumpinu-in neizo a, a tawntunga ki mang ding neek leh […]\nGC 12: French Puahphatna\nFrench Puahphatna SOIRES-a kinialna leh Augsburg-a upna thu pulaakna in Germany gam sung ah puahphatna hanga gualzawhna khat ahi hi. A nung ah a kum kum in kidona leh khuamial in a zui hi. Pawl kikhennate in tha kiamna a piang sak hi. Gaalte thahatnate in Protestan a bei mang sak ding tawh a hong […]\n(198) GERMANY gam Khristian kumpi vaihawmte in 1529 kum a Spires khua kikhopna-a a nolhna uh pen Puahphatna adinga akician pen teci pan’na khat a hi hi. Tua bangin Pasian ading a haan’san na, upna leh a kipna uh hangin a khang thak te in lungsim kisuanna om lo a biakna suahtakna a ngah uh hi. Tua […]\nA thu kithei lo-a Luther hong dawk nawn lo hiau mawkna in Ger- many gam buppi patau sak mah mah hi. Amah kan sim sim mun ci teng ah a ki za hi. Kam zuau gilo peuh hong kitheh khia a, mi tampi inamah ki that sim hi ci in um uh hi. Dahna thuumna lianpi hong […]\nPAWLPI a puahpha ding khutzat mi Pasian in a teel ciangin pawlpi phuhciil lai-a mah bangin a teel hi. Vantung siapipa in a ki zahtaak, a ki biakbawl leitung milian makaite a baanbaan-in khengin a paisan hi.Banghang hiam cih leh, tua bang mite kisathei lua uh a, a liatna suangin kimuang lua uh a, a mite […]


url: =Thuthak tomkim cing April 30, 2014\nA. Media lam nasep' buplak zawhna ding CBA kipantah!\nKalaymyo CBA Quarter huang sungah 29 -30 April ni nih hunsung in Workship on Developing Media in Chin Community makaih natawh thu kizakna makaih kipattah nasep zia nei uh hi. Adiak in RFA pan nasepna, Laigelh, laihawm tawh nasepna, Lairam Media nasep na te, Chin TV nasep te ah mui buntak leh hun mantak in mipi thu theih sak den na hang in lawhcin na leh hamphat na kimop kipantah na nei uhhi.\nB. Kawlgam ah Nasem te nitha aniam pen ding holiimna\nKawlgam asungah nasem te nitha aniampen ding ciangtan holiimna May Day maimuak na kawm in Yangon Genvai makaih natawh 26-27 April sung in nei uh ahihi. Hih holiim na ah Kawlgam lokho kipawlna, Tuipi tung gampua khualzin te leh Thai gam kiphual sat (ILO) te kihel uh a, Daak 8 sung nasep tha man ding Kyats 8500/- kipsak na nei uh cih kiza hi. Hih pen nasemcil te kipatna tha man ding hi pan hi.\nC. Senior General Min Aung Lyaing leh Dr.Antoly Antonov\nKawlgam Galkap Mangputal Min Aung Lyaing leh Russian deputy defence Minister Dr Antoly Antonov leh anung zui te Nay Pyi Taw ah 30 April ni in Zayyarthiri Beihmaan lengla dona inn dei ah kimu khawm uh hi. Gam nih kipawl kimawlna leh Ngeina te, Galkap siam sinna te kizop tawntung nading holiimna nei cih kiza hi.\nD. NCCT leh UPWC May kha kimlai kimuh kik ding\nKawlgam Mualtung mi leh Kawl galkap kido nawnloh nading tawh kipawl in Maykha nihpi kal nih bei kuan lam ah kimu kik ding uh hi. Tua ma in KIA leh UPWC te atuam in kido kik vai tawh kipawl Myittina ah kimuh ding KIA in thu za sak uh hi. Hih thu aki zawh' a sian masiah KIA ukna gamsung lokho singpua sumzong khual zin te nitum khit kua mah vakvak loh ding KIA in thu zasak hi. Kido kikap loh ding vai 5-8 April Yangon ah anunung pen kimuh na nei khinzo ahih hang in thu zo siang nailo uh hi.\nMualtung mi Thau tawi mintawh Oct 30- 2 Nov 2013 hunsung in KIA phualpi Laiza ah khat vei, 20-25 Jan 2014 in KNU ukna Lawkeelar mun ah anih vei Mualtungmi thautawi teng kimuh na nei zohi. NCCT leh UPWC ahih leh abeisa hun sung 4-5 Nov 2013 hun sung in Myittina, 2 Dec 3013 hunsung in Yangon, 12-13 Dec hun sung in Yangon, 29 Dec 2013 hunsung in Thai gam Chingmai ah, 2014 January 29 hun in Chingmai, 2014 March 9-10 hunsung in Yangon, 2014, April 5-8 hun in Yangon ah cih bang in 7 vei tak kikum niloh in thu zosiang nai mahmah lo uh ahihi. Bangzah vei kikum lai ding cih bel agen khol thei kua mah omlo hi.


url: =Orange Dodge Minivan for Sale in Olean, NY\nOrange Dodge Minivan in Olean, NY For Sale\nThis 2011 Dodge Grand Caravan is a great choice for families! This Minivan, with 20 MPG, will get you and your family wherever you need to go safely and stylishly and at $13,457 it won't break the bank. 2012 DODGE GRAND CARAVAN AMERICAN VALUE PACKAGE


url: =tunguska by Douglas Christian Larsen\ntunguska by Douglas Christian Larsen (2012)\nDescription June 30, 1908 - comet exploding in the atmosphere, or an experiment of Nikola Tesla? Endless looping coil, ribbon without end, a line that never crosses itself, twisting and twining endlessly, symbol of infinity (detailed close-ups of each Optical Obsession is available at the artist/author's website).\nProduct No 4464855\nTags Douglas Christian, Larsen, Moebeus strip, Worm Orobourous, douglas christian larsen, eternity, fight autism, infinity, meditation labyrinth, mental maze, optical obsession, siberia, tesla, virtual shattered glass


url: =USA pan hawlkhiat athuak Maxico gammi khat amahleh amah kithatlum ~ ZD :: ZOMI DAILY\nposted on 23 February 2017 at 10:23 am Lomkholna: News, Sawltak, USA, World\nUSA gamsung aom Mexican khat agam ah kipuakkik ahih manin, Mexico gamah aki puakkik khitzawh nailang khitdeuh ciangin amahleh amah ki thatlum cih BBC pan kiza hi. Tuapa minpen Guadalupe Olivas Valencia kici a, kum 45 phakhin hi. US gamsung panin hawlkhiatna Deportation angah pen athumveina hita ci a, tutung agam Mexico ah akipuakkik khitdeuh ciangin gamgi aom lei (Bridge) tungpan lengkhia in kisihbawl cimawk hi.\nUS gampan in aki hawlkhiat ciangin avanteng zong Plastic Bag khatsung ah kikoihziau a, gamgi aom lei tungpan avantengtawh lengsuk hi. Anuai atuk ciangin khua phawknawnlo in, zato akipuak hangin asawtlo in siveve hi.\nUS gamsung ah Trump Administration hongkipat ciangin gamsung ah aguk om “illegal immigrants” teng siansuahding, hawlkhiading cih New Guidelines hongkipat ciangin hihbang in sihna apianlawh kici hi.\nLei tungpan atuahsukma amukha te’n agenna ah Mr. Olivas pen lungkiattuak mahmah a, Mexico gamah ciahkik nuamkeng ci’n awngbaba cihi. Hih aki puakkikna gamgi pen US San Diego City leh Mexico Tijuana City kikal gamgi kikal aom El Chaparral ah hi a, gamgi akantanphei khitdeuh ciangin lei tungpan lengkhia in asi cihi.\nMexican Officials te genkhiatna ah Mr. Olivas pen US gampan in hawlkhiatna Deportation angah pen athumveina hita ci’n genkhia uhhi.\nUS kumpi in Tuesday ni in thuzaksakna Memos nih khahkhia uh a, US gamsung aom bangmah laidal kician neilo in aom “undocumented migrants” te manlangtak in hetkhiat, hawlkhiatding pulak uhhi.\nAmasa Memo pen Homeland Security chief John Kelly tungpan hi a, “US Immigration and Nationality Act” thukhun tawh kizui in kumpi thunei te’n illegal in US gamsung ah aomkhatpeuh amatkhakleh koigam koigam pan ahi zongin Mexico gamgi ah puakkhiading cihthu kihel hi.\nMexico gamte’n amau gammi ahilo gamdangmi te nasangzo ding uhhiam, US kumpi thunei te’n asanzawh nading un pumsawltheih omdinghiam cihpen kitheicianlo hi. Ahi zongin Foreign Minister Luis Videgaray in agenna ah Mexico in tuabang in alangkhat lamte thukimna omlo “unilateral immigration proposals” pen piangthei loding hi ci’n genkhia hi.\nHihvai tawh kisai in Homeland Security chief John Kelly leh US Secretary of State Rex Tillerson tezong Wednesday ni in Mexico ah zinding uh a, kikupna neiding uhhi.\nForeign Minister Luis Videgaray inzong Mexican Citizens te ii thuneihna Rights pen dalsak nadingin Mexico in ki hanciam dinghi. Legal Action kilading hi. Akisapleh United Nations dongah ki pulakto dinghi ci’n genkhia hi.\nUS gamsung ah omtheih nading bangmah kician aneilo “undocumented immigrants” bekbek pen 11 Million bang omding in ki ummawh hi. Tualak ah atamzaw pen Mexico gampan alut vive hizaw hi. US President Donald Trump in President a ngahtheih nadingin Campaign abawl hunlai in agendet thapai pen Immigration leh Border Control vai hiphadiak a, bangci bangin hongsemsuakding cih lunglut huai hi. ZD Sawltak #zomidaily\nPrevious: Singapore, Tuas Area ah meikang nasia mahmah ~ ZD\nNext: Zogam Khualzinna (28 Jan – 14 Feb 2017) ~ Pu Thangboi


url: =SOLAR MEI HONG LEISAK – Tears Gospel Ministry\nSOLAR MEI HONG LEISAK\n2013-01-22 September 22, 2016\nCategory Lungdam kohna, News\nPasian a it Mungno leh Sanlek te innkuan in Khitui Gospel Home a zat dingin Ks.2,000,000 (tengh 20) man Solar mei (Solar system) hong leisak uh ahih manin amau innkuan tungah lungdamna lianpi ih ko hi. Pasian in ama hauhna a nem a tam semsem a zek a zang dingin siam ta hen la, thupha namcin hong piaksak ta hen.\nPa Langh Do Mung B.Sc (Mungno)\nNu Thang San Kim B.Sc (Sanlek)\nTg. Nang Sian Khai (Sian Khai)\nLia Dim Sian Muang (Muangnu)\nAmau innkuan in tu tung a bek hi loin a beisa hun lai in zong Khitui Gospel Nasepna ah sum leh paii tawh hong kihel den uh hi. Gospel pai nadingin a mawtawte uh hong zangsak zel lai uh hi.\nPasian in Sian Khai leh Muangnu thupha pia hen la, Nu leh Pa mah bangin pilna siamna, hauhna ngahin Pasian nasemte a it tate suaksak ta hen. Pasian leh Zomite adingin a angtanh huai tate hi ta hen.\nKalaymyo ah mei haksa mahmah ahih manin Computer nasepna lem het lo zel hi. Tu in Mungnote innkuan hong hanciam pihna uh hangin Khitui Gospel Computer nasepna khempeuh hoih takin kikalsuan toto thei hi.\n«TEARS GOSPEL HOME/ KHITUI GOSPEL HOME\nMISSIONARY KHAH KHIA»\nOne Response to “SOLAR MEI HONG LEISAK”\nMüãñg Pü says:\nThupi mahmah ei lung dam huai mahmah ei


url: =Bishop Felix Lian Khen Thang & Pope Francis\nBishop Felix Lian Khen Thang leh Pope Francis kimuh khopna tungtawn in, itheih loh kikal in Zomite khantohzia leh khuasakzia pen imang hiam, cihnop in om hi. Leitungbup ah ukna anei RC Pawlpi pen bangbang in susia zolo in, kuamah inzong simmawh ngamlo hi. Hih thu i et ciangin, Pasian in panpih mahmah cihna kimu hi.\nRC sungah Father ciang suahzawh nadingin, pilna, siamna, hoihna, phatna, khuasakzia leh khuahekzia akipan ki encik in, tua tawh Father hongsuak khia hi. Father bekbek 100 val bang a-uk pen Bishop hi a, tua Bishop khat suahkhiat zawh nadingin Gamkhat Kumpi suah zawh ding sangin haksa zaw pek cih kimu thei hi.\nZogam ah Zomi khat ahi, Bishop Felix Lian Khen Thang pen Tedim gam, Gam Ngai khuaneu khat ah suak hi. Topa Zeisu bangphial mah in khuaneu thilthel panin hongsuak a, Zomi Nam hong tawisang mipil khat ahihna hih munah kimu khia thei hi.\n1. Napil leh Bishop Felix Lian Khen Thang bangin pil in!\n2. Thu nakhual leh Bishop Felix Lian Khen Thang bangin thukhual in.\n3. Na lungduai leh Bishop Felix Lian Khen Thang bangin lungduai in.\n4. Na cihtak leh Bishop Felix Lian Khen Thang bangin citak in.\n5. Thu na ngaihsut leh Bishop Felix Lian Khen Thang bangin thu ngaihsun in.\nZomi ah tuibang luankhop nadingin, GZA (Global Zomi Alliance) ah makaipi 6 te' sungah khat a kihel ahi, Bishop Felix Lian Khen Thang hangin angtang ing. Topa'n thupha hong piaksak semsem tahen!\n11/12/2015 09:23:38 am\n11/12/2015 09:28:14 am\nvalwriting essay service review link\n11/24/2017 11:43:44 pm\npeople of higher spirituality have realized there is nothing above humanity and you can see it clearly here that how both of these pious personalities have put aside their differences and gathered to give honour to humanity.


url: =MUC news (Page 2) || Khangthak Sikha Upna by Pr D. Nangno ~ MUC\nMUC news (Page 2) || Khangthak Sikha Upna by Pr D. Nangno\nAdmin 8:20:00 PM Articles, ZOMI SDA NEWS\nKHANGTHAK SIKHA UPNA\nI. A kipat thak hun, a mun, ami\n1. March 31, 1848 2. Hydesville, Newyork 3. Fox unau numeite\nL. E. Froom, Spiritualism Today, p 3.\nII. Organization - kipawlna\n1. 1858 kum-in Sturges, Michigan, ah sikha htu um pawlpi kiphut masa pen hi.\n2. 1864 kum ciangin kipawlna organization hong nei ta uh hi.\n3. 1893 kum September 27 ni-in USA gambup delegate kiteel-a kikhoppi a masa pen (First Delegated Convention of Spiritualist Societies of USA) Chicago ah hong nei uh a, USA a gambup kha um teng kipawlna Pawlpi (National Spiritualist Association of Churches of USA) hong phut uh hi.\nIII. Upna zungpi genkhiatna\n1. “Mongneilo lungpilna” (Intelligence) i um hi.\n2. “Nate-a kilang nate, pumpi lam, kha lam vaite, mongneilo lungpilna lahkhiatna hi” cih i um hi.\n3. “Tua akilangte theihtelna leh nuntakpih siamna in biakna maan hi” ci-in i kipsak hi.\n4. “Mi khat asih ciangin nuntak kilaih hi lel hi” cih i kipsak hi.\n5. “Misite tawh kihotheihna pen Kha thu upna tawh teltak-a lahtheih thu hi” cih i kipsak hi.\n6. “Nuntakzia a sang pen in zuih ding thuhoih, midangte in nang hong bawl ding na ut bangin midangte bawl in zuih ding hi” cih i um hi.\n7. “Mimal in pumpi leh kha lam upadi (laws) te a zuih a zuihloh tawh kisai-in ama lungnopna ding leh noploh nading ama vai hi” cih i kipsak hi. (Kum 1909 kibehlap)\n8. “Mihing kipuahphatna vai-ah tuhun hitaleh mailam hun hitaleh, kong kikhak ngeilo hi” cih i kipsak hi. (1909 behlap)\n9. “Lai Siangtho sunga om genkholha thubulte Palai sepna tawh ahi sinsen-in kilak thei hi” cih i kipsak hi. (1945 behlap)\nL.E Froom, Spiritualism Today, p 8,9.\nIV. Minambup (Gambup) Khristian Khalam Kipawlna\n1. 1913 kumin Minambup Khristian Khalam Kipawlna (National Christian Spiritual Alliance) a phuan uh hi.\n2. 1913 kum mahin biakna dapphahin “Mai anawt khalam Pawlpi” phut uh a, hih upnateng a pulak uh hi.-\na. Khate kipawlna\nb. Kha a thupi pen Pasian\nc. Vantungmite misite kha hi uh a, a hing laite tawh kizopna ah palai a sem uh hi.\nd. Elias, Moses, leh Johante’ kha in Zeisu ukcip-in palai-in zang uh hi.\nV. Kum 1914 kumin Minambup (Gambup) Khathu umte Kipawlna (The National Spiritualist Association) in sikha thu (spiritism) akhiatna honkhat bawl uh hi.\n1. “Sikha upna (Spiritualism) in Lahtheihpilna (Science), Thu muhdan pilna (Philosophy) leh a kizomsuak nuntakna biakna hi-a, palai zangh-a sikha gamtawh kizopna thu siksan hi.”\n2. “Sikha thu um mi in hih mun leh sikha gam kizopna dinga palai zatna in biakna hi ci a ummi hi a, tua kizopna pan a kingah kihilhna a sangpen in biakna hi ci-a tua banga a zia le tong leh\ngamtat khawheek a hanciam mi a hi hi.\n3. “Palai i cih i sikha gam pan a thu kipuakte a gensawn thei ding zaha a sangsiam ahi hi.”\n4. “Kha thu-um cina damsak siam cih pen, amah a neih vang maw khat peuh tawh cinate thatang leh damna a guan thei mi ahi hi.”\nL.E Froom, Spiritualism Today, p 9,10. Gentehna\n— “Sikha thu upna in lahtheih pilna (Science). thu kankhia, sittel, a thute leh nuntakna lampang a kha panin kilaaknate khentel sitset hi.”\n— “Sikha thu upna in Thumuhdan pilna (Philosophy) thu zongkhia , untakna lampang muh theih leh muh thiehloh pianpih thupaizia sinna hi a, thu om bang muh khiat theih te siksan a gen khiatna a hihi.\n—”Sihkha thu upna in Biakna (Religion)’ ahih man-in Pumpi lam, lunngsim lam leh Khalam tawh kisai Pianzia (Nature) te tawh lemtuah in ‘ Pasian’ thukhamte kanna ahihi.”\nL.E Froom, Spiritualism Today, p 10.\n4. 1945 kum ciangin Gambup Sikha Thu umteng kipawlna (National Spiritualist Association (a tom in , NSA) USA ah hong phuan uh hi. (Tua bang mahin Italy, Germany, France, Scotland, leh England ah zong phuan ciat uh hi.)\nL.E.Froom, The Conditionalist Faith of Our Fathers, Vol. 2, laimai 1060.\nSikha a dawldawlin omsak\n“Kha (soul) in a cialcial, a dawldawl , cih bang danin a sang zaw munah kah toto hi. A niam lam dawlte-ah a sang zaw lam kahtoh\nzawh nadingin kisiansuahna leh kipuahphatna kibawl hi ci uh hi.” L.E. Froom, Spirtualism Today, 11.\nDawl sagih om hi. A sangpen dawl sagihna ci uh in Khrist omna dawl, ci uh. A gukna - Ita dawl, A ngana - thungaihsut mahmahna leh lungpilna dawl, A lina - thupiang khat peuh a bul kante dawl, a thumna - khuakhal Gam (Summer Land) A paikhinsa khempeuh hih dawl atung khinsa ci uh. A niampente geel bel thupi seh kei uh.\nL.E. Froom, Cond. F.F,Vol.2, 1064, 1065.\n“Sikha umte in vantung peuh, hell peuh um lo-in, a mangthang omlo ding ci uh ahih manin, mikhempeuh a sangpen dawl ciang a tung kim ding hi uh hi, ci uh hi.”\nL.E. Froom, Spiritualism Today, p 11.\nDr. James Martin Peebles i 1904 kumin, “Tukumza huam a nauma beima-in leitung bupah sikha thu upna hong kitheihpih ta ding hi,” ci. (Early Writings, 88 tawh etkaak ding)\nL.E. Froom, CFF, Vol, 2, 1116.\nDr. Peebles mah i, “Sikha thu upna in a maan Khristian vai langpan’ lo hi.” ci hi. Sikha thu upna in lim leh na lamdangte, mangmuhnate, leh cidamsakna silpiakte tawh sawltakpite’ biakna pen mah hi a, sawltakte khit-a pawlpi papite biakna hi-in, Constantine amaan donga Khristian miluite’ biakna ahi hi. “\nL.E. Froom. Ibid. 1119.\n“Hih (Sikha thu upna) in ahui (huai) kimna, asung dipna, Nazarene (Zeisu) mipa’ mailam thu agenna-a, Hih limte in a umte zui dinga, hih nasepte sang a thupi zaw nasem ding uh hi.\nEn un, ka hong ompih den hi. leitung beiciang dong, a cih a taangtunna hi. L.E. Froom, Ibid. 1120.\nPasian’ thu-ah i naupan lai niloh leh Dawi pen Ngalkhuahang peuh, aital peuh, Sahnupi peuh, Leilum Sikhapi cih khawng peuhin hong kilang lai ding hi. Tuate in TOPA i upna susia zolo ahih manin “teelsa mite” kheemna ding, zol nadingin kizangh theilo hi.\nA tunga i muhte i et ciangin “teelsa mite” hong nak khemzawh tuak lua hi. Sawltak Paul in, “Kha Siangtho in teltak in gen hi.” (I Tim. 4:1) a cih ciangin, Kha Siangtho in hong patauhpih hi. “Teltakin hong hilh khol hi, a ci ahi hi. Aital’ hatuupi kaai khawng Kha Siangtho in hong laupih lo lua hi. Ngalkhawhang kidawm un hong ci ngeilo hi. Hotkhiatna thu-a a kimuangte kidop ding a hong gen ahi hi.\nA Pasian’ thu lo-ah zong dawi i suksiat nading a sem den mah hi. Lai Siangtho sunga “dawilut’ veite dawi in biakna hanga suksiat hikhinlo tuak hi. Ama zongsatna pan a asuksiat tampi om uh hi. Tuate sung pan Topa in dawi hawlkhiatsak mah hi. A susia hilel in upna pan alampial ding uh gimna hi khin tuanlo ding hi. Hai ta uh ahih manin upna cihte amau a’ dingin a thupitna a omlo zah hita hi. Tua bang taktakte in Hotkhiatna taanlo tuak uh hi. Dawi’ bawlsiat-in hai mah uh, ahih hangin tua haina tawh dawi a lungkim nading thumal kician om khollo hi. (3T 161) Dawi i lelh man a i veka i khai mang hangin lamet om veve hi. Hai lo a dawi’ cih i manna hi i minthan nading, Dawi in zateep teep lel in, Zu ne lel in, tua hih lel in, hua hih lel in, TOPA migi hi, acih pen Sikha Thu-upna thubulphuhte hi. Pasian deihlohte Dawi in phamawh salo hi. Ama manthan-pih ding a hong zotna vive hi.\nSpiritism pen kha thu hi. Spiritualism pen kha tawh kisai thu cihna hi a, Pasian tawh kisai kha pen ‘Spirit’ ‘Holy Ghost’ na ci ahih manin Spiritism, Spiritualism pen khanin thu hi.


url: =Suu Kyi President aseptheihloh nading in akigawt hilo ci :: ZOMI DAILY\nposted on 24 November 2014 at 8:12 pm Lomkholna: Myanmar, News, Sawltak\nKawlgam ah Aung San Suu Kyi in President aseptheihloh nading in thukhun akibawl hilo hi ci’n “Military Chief of Myanmar” in VOA te kiangah genkhia hi. Hih thukhun pen Suu Kyi ngimna tawh akibawl hilo cih ahihi.\nGeneral Min Aung Hlaing in VOA tetawh Exclusive Interview abawlna tungtawn in agenkhiat hi a, gamdangmi zi ahih keileh pasal aneite in Kawlgam ah President semtheiloding cihpen galkap kumpi te thukhun ahihi. Zi pasal bekthamlo, atate gamdangmi hihna Foreign Citizen alakleh zong President semtheiloding cih Kawlgam kumpi te’n thukhun nei uhhi.\nIh theihsa mahbang in Aung San Suu Kyi ii atate pen British gammi ahi uhhi. Tuaban ah asisa apasal zong British Citizen mah ahihi. Tua ahih manin Aung San Suu Kyi pen mipi te’n bangzahtak in adeihmahmah uhzong in President septheih ngiatlohding in galkapmang te’n athaangsiahsa ahihi.\nVOA pan Interview abawlpen VOA Burmese Service Chief Than Lwin Htun hi a, Naypyitaw ah thukidotna anei uh ahihi. Interview bawlpa in General Min Aung Hlaing kiangah tua ahihleh Aung San Suu Kyi tawh maitang kituah in naki mukhawmngei uhhiam cih adotleh tuabang in NLD (National League for Democracy) makai tetawh ki muhkhopding hatsa mahmah hi cihsan pongmawk hi. Banghanghiam cihleh Politics vai ah Suu Kyi tawh ka ngaihsutna uh kibanglo hi ci leltak hi. ZD Sawltak\nPrevious: ZCF Canaan Church pan theihsakna leh sapna\nNext: A Pha Lungkimna ~ Khat Thang


url: =Vicarius Filii Dei Kipatna ~ MUC\nVicarius Filii Dei Kipatna\nAdmin 7:57:00 AM Articles, Conference Pianna thu\nDonation of Constantine--Vicarius Filii Dei Kipatna\n“ It et cuncto Romanae gloriae imperij subiacenti, ut sicurt in terries uicarius filii Dei esse cidetur constitutes etiam et ponifices\nHih atunga Latin laitawh kigelh laigual pen Donation of Constatine ki ci laisunga “Vicarius Filii Dei” cih kammal omna laiguah ahi hi. Hih laipen Donation of Constantine (Lt. Donatio Constantini)kici hi. Tua lai pen kumpi Constantine 1 in Pope Silvester 1 tungah Roman Empire a apna dan dinga kigelh hi. Ahizongin tua lai pen, ZUAU LAI ahihna anunglam ciangin kitheikhia kik veve hi.\nConstantine 1 in Rome khuapi le Roman Empire Nitumna lamteng Pope tungah ap hi cihna lai ahi hi. Hih lai pen AD zalom 8 sunga ki gelh tawm dan dingin om hi. Tua lai pen AD zalom 13 hunin gam uk thuneihna zong nei ung cih lah nadingin papacy in zang uh hi. Tua lai pen a kiphuak tawm ahihna a pholhkhia masa pen, Loawno Valla ahi hi. Amah pen Italian Catholic Siampi le Renaisasance humanist khat ahi hi. Tua lai atakpi ahiloh ding upmawhna hangin AD 1001 pek aki pan a kigen zel hangin, 1439-1440 ciangin a pulaak masa pen amah ahi hi.\nDonation of Constantine lai sunga om thute atom:\nTua lai in: Constantine phak natna vei-a, dam nading a zon ciangin Christian ah kikheel hi, ci hi. Pope Sylvester 1 in baptism na pia hi. A lungdam thuhna-in, Rome-a pope in Alexandria, Antioch, Jerusalem, le Constantinople pawlpi-te le leitungbup Pasian pawlpi tungah ukna a neihnadingin, Constantine in Peter vangliatna le zumpi pen Pope tungah pia hi, cih thu kigelhna lai ahi hi.\nTua lai sungah, St. Peter le St. Paul pawlpi akip tohsuak nadingin Judea, Greece, Asia, Thrace, Africa, Italy le tuikulhte dong uk ding hi. Tua mah bangin Silvester le ama zoma khempeuh tungah “Rome khuapi le khawk khempeuh, banah Italy sunga mun khempeuh le khuapite thamlo-in Nitumna lam gambup le kumpi thuneihna sealpi(imperial insignia) le lukhu ka ap hi, cih lai kigelh hi.\nPawlpi in Authority nei ung cih lah nadingin ZUAU LAI azatna:\nAmasa pen in tua lai AD 778 in Pope Hadrian 1 in Charlemange a hanthotna ah , apa Pepin the Short in Papal State bupah amau le amau ukna za nei dingin, Constantine dan zui-in Roman Pawlpi tungah ap khin hi, ci ngei hi.\nTua lai siksan-a thuneihna a zangkhia masa pen Pope Leo IX hia-a, 1154 kumin Constantinople pawlpi makai Michael I Cerularius a laikhakna ah zang hi. Tua lai pen a man takpi mah sa ahihmanin, tua sung pan kammal tampi la hi. Tua in Nisuahna-le Nitumna Kitapna(East-West Schism) piang sak zawsop hi.\nAD zalom 11 le 12 sungin Donation laipen uknaza vai-a Papacy le Nitumna lam kumpite kikaal buaina(Investiture Conflicts) khempeuh ah paulap bel-in papacy in zang uh hi.\nCatholic sungah tua ZUAU LAI a um takpi om:\nEmperor Otto III in tua lai azuaupi hi, cin a pulak hangin, Middle Ages sung bup-ah Donation lai pen atakpi mahin pom teitei uh hi.\nZUAU LAI AHIHNA Kipholhkhia:\nZalom 15 kim ciangin lailam pilna ong khanglo-a, textual criticism (laite man/lo cih tel nadingin alai kigelh hun dinga ki ummawh hun-a laigelh kammal zatziate le tua hun lai-a laite enkak, tangthu tawh saikak-a sittelna) le pawlpi sunga ngentelna(bureaucracy of the Church) ong khan ciangin tua lai pen atakpi hilo ding hi, cih ong phawk ta uh hi.\nCusa khuami Cardinal Nichlas in tua lai pen apocrypha bute mah bangin a ki phuaktawm hi, cih pulaak hi. Tua zawh lamin Catholic siampi Lorenzo Valla in Defalso credita et ementita Constantini donation declamation ci-in tua lai amanlohna teltakin lakkhia hi. Scientific dan ong khan ciangin, Cusa, Valla, Reginal Pecocle(Chischeste Bishop AD 1450-57)te in tua lai amanloh lamtak ong muciat uh hi.\n1. Hih atunga Donation of Constantine pen Catholic Pawlpi in hun khat lai-a thuneihna adeih luat manun, a phuahtawm uh ZUAU LAIPI ahi hi. Tua sungah Lai Siangtho tawh kilehbulhin “Vicarius Filii Dei” hi ung cihna dong atun ding kammal koih uh hi. Hih pen ZUAU LAI tawh thumanlopi in thuneihna deihna ahi hi.\n2. Tua mah bangin ih MYUM in asawt nailo khatin ZUAU LAI honkhat bawlin Thukhen zum ah evidences in phah uh hi. Iza nuam kei ta zongin, Pasian thukham No 9 na palsatna ahi hi(Exo 20:16).\n3. Hih bang gamtatna in ni danglai Catholic sul zuihkikna suak-a, lampial kipatna hi-a, Pasian tawh direct in kisukha hi. Thamlo-in “Jesus tecipanna len-in Pasian thukham a zui “( Mang 12:17) Remnamt pawlpi akici depte in hi banga isep pen dahhuai mahmah ahi hi. I tangko le igamtat kilehbulh hi. I pawlpi-ii vang(dignity) kiam sak hi.\n4. Tua ahih manin, M le C cilo-in, SDA thuman a it mi khempeuh in hih I zumpi-te THUKHAMPALSATNA tungah zaksakna, le kipuah nading,I sep thei bang semin, thungetsakna I neih ding kisam hi. Tua ahihmanin bang ci namtawh na pang ding hiam?


url: =Zokam Sabbath School Sinna 1st Quarter 2020 - Zomi Adventist Innkuan\nZokam Sabbath School Sinna 1st Quarter 2020\nKHANGHAM SABBATH SCHOOL SINNA\nLailet: Pr Ngo Khaw Nang\nLaisimna pan Telcianna ah ……………………………………..\nJerusalem pan Babylon ah ……………………………………….\nThu Simpan Pulaakna ah ………………………………………..…\nMeikhuk pan Kumpi Inn ah ……………………………………..\nKiphatsakna pan Kiniamkhiatna ah …………………………\nKiphatsakna pan Kisiatna ah ……………………………………\nHumpite Kua pan Vanmite Kua ah ……………………………\nHuaihpinung Tuipi pan Vanmeii tungah …………………..\nKihhuaina pan Siangthona ah ………………………………….\nMawh Pulakna pan Hehnep Thapiakna ah ………………\nGalphual pan Zawhna ah ……………………………………….\nSaklam le Khanglam pan Gamhoih ah ………………………\nLeivui pan Akisi ah ………………………………\nDaniel: Hun Nunung ading Kamsangpa\nKum zalom 19na pan 20na sung aki lutsuk ciangin, nitumna lam gamte ah ngaihsutna hoih le pilna hong khang mahmah hi. Tua pilnate tungtawnin gal, natna, zawnna le kialpite beisak thei ding cih lam-etna lianpi kinei ciat hi.\nHimah leh, kum zalom 20 sung lut taktak ciangin, tua lam-etnate tangtung zolo le haivai kisa lel hi. Tuate in, kum zalom 21 sungah, mailamthu peuhmah hoihzaw ngeilo ding cih thu hong telsiamsak zawsop hi.\nLeitung mite in, i leitung kisia semsem zaw in, khantoh lam tawm mahmah cih mu zaw uh hi. Mite huaiham semsem, bawlsiatna, gitlohna, zawhthawh bawlna, suksiatna le ei-le-ei khawng kithat cih khawngte, tanglai pupate mahbangin kibawl ziahziah lel hi. A sang mahmah pilna le siamnate in, tua bangte pan kidaalna hithei napi, siatna bawltheihna dingin zong kizangthei veve hi.\nLamdang sakding khatzong om lo hi. Kamsang Jeremiah in “Na khempeuh lakah lungsim a khem hatpen hi a, a kisiapha mahmah ahi hi. Kua in lungsim theizo ding ahi hiam?” (Jer. 17:9) le “Gam khat le gam khat, kumpi khat le kumpi khat hong kido ding a, mun tuamtuamah kial hong tungin, zin hong liing ding hi” (Matt. 24:7).\nBek domlo in, hihbang haksat hun le “hun nunung” (Daniel 12:9) adingin, tu quarter sinding ahi Daniel laibu nei lailai hihang. Daniel Laisiangtho bu sung panin, upna hong thakhauhsak, hong kipsak thupiang taktakte om a, singlamteh tungah Zeisu’ sihding le hong kumsuk kik ding thu cih te dong in kimtakin om hi.\nNgaihsun in. Daniel alian 2, 7, 8, 11 sungah a nuai a kumpi ukpiite a kizom diudeu in hong laksuksuk hi: Babaylon, Media-Persia, Greece, Rome, le Zeisu’ kumkik khit teh tawntung Pasian’ gam cihte om hi. Eite muhtang mahin, a kigenkhol kumpi gamte piangkhin bek thamlo, beikhin zozaw liang hi. Rome leuleu bel, tuni ciangdong Daniel gensa bangin om kenkan lai hi. Daniel 2:33, 41 sungah milimpi khepeek ah omsak hi. Europe gamte le Rome pawlpi mahmah a kikhenkham in hong telsak hi. Tanglai Babylon, Greece le Rome gam mi masa te’n a theihloh uh, leitung tangthute in, Laisiangtho thumaan a hihna hong tellaknate eite’n theithei hihang.\nHih kumpite tungtang ah, Daniel genkholhnate in thumaan mahmah cih kimuthei hi; khat bek a omlai hong tungpan ding gam: Zeisu kumkik ciang, Pasian tawntung gam hong piang ding cih zong, upna’ng thukip neita hihang.\nDaniel laibu in, Seventh-day Adventists pawlpi phadiak bangpen, upna tha hong khauhsak hong kipsak hi. A diakdiak in, Daniel 8:14: “Zingsang le nitak biakpiakna tulnih le zathumvei a cinkhit ciangin, biakinnpi kipuahkik ding hi.” Tua tawh a kituak in, Daniel 7:22, 26, 27, vantung thukhenna a kizawh khit ciangin, “Pasian thukhenna hong pulak” a, tawntung Pasian gam kiphutta ci hi. Leitung kumpi gamte bang hilo in, tuagam kip tawntung ding hi.\nTua banah, mikim in Zeisu tawh naitakin ki omthei cih hong telsak phadiak hi. Kumpi Nebuchadnezzar’ mang pan kipan, Humpi’ kua pan Daniel’ suahtakna cihte hangin, eite’ sungah Pasian hong teng, hong nai om mahmah cih hong lak hi; Daniel in Kumpi gilo Belshazzar kiang, “na nuntakna le na hihna khempeuh a hong uk Pasian na zahtak kei hi” a ci hi (Dan. 5:23).\nTom gen leng, tu quarter sinding Daniel laibu pen, kum tul tampi paikhinsa lai a genkholh hi napi: Topa Zeisu’ hong itna le Ama’ omzia hong telsakpen laibu hi veve lai hi.\nElias Brasil de Souza pen, General Conference of Seventh-day Adventists Leitungbup Phualpi ah, Laisiangtho lam pilna zonna (Biblical Research Institute – BRI) ah director pi ahi hi. Andrews University pan in Laisiangtho lui tangthu lamah, PhD ngah hi.\nPrev post ZSS 13: Israel Makaite\nNext post MSS 1: ဖတ်ရှုခြင်းမှနားလည်လာရခြင်းသို့


url: =GAMDANG TUNG I MIPIHTE LEH INN LAMTE. Gelh - Rev. Thang Khawm Pau (Tedim) - Laibu Saal\nHome > Thuluui/Articles > GAMDANG TUNG I MIPIHTE LEH INN LAMTE. Gelh - Rev. Thang Khawm Pau (Tedim)\nGAMDANG TUNG I MIPIHTE LEH INN LAMTE. Gelh - Rev. Thang Khawm Pau (Tedim)\n1973 kumin ka pa (J. Gin Za Twang) in ‘Zomi Innkuan Laibu’ cih khat gelhkhia hi. Tua sungah Zomite pianna, I ngeina, le galpi nihna ma le khit , Mangkang kumpi hong uk ma le khit le Tedim gam, gamgi hong bawlsaknate kihel hi. Tu hun ciangin tua laibu pen khua tuamtuamte’ gamgi vai le thudang buaina tawh kisai etkaak nop a om ciangin, nakpi in a ki-en mahmah laibu khat a hihi. Tua sungah ‘ Piantit Paina” cih laimai 44 sungah na gelh hi.\nI teenna gamte omdanin i om theih ding, i zuih theih ding thupi dingin ka um hi. Atuunglamin haksa sakna tampi om thei ding h. Tu hun ciangin, leitung minam tuamtuam gam khempeuhah ki-omta ahih manin, i duhduh kingahta lel hi. Gatam zong tu hun teh kingah dingin um tamai ing. Banghang hiam cih leh US khawngah ei mite inn-le-huang tawh kiteeng ta ahih manin, a lei lah hoih tabuang a, kiciing ta dingin ka um hi. Ei a kumtam khinsa a, a tungte adingin Zo gawl pen beitheilo hi. Kawlte zong a ngapik duh uh a golsate kam’ thei peuhmah lo uh hi. Mangte zong ei lam ni sawt simsim hong taam khit uh ciang, amau bawl hamburger mah lunggulh mahmah uh hi. Khaileh! Gam dangah teengta i hihmanin, hih a nuai-a thute innlam a omte leh gamdang zuankhinte in ngahsut khop ding thupi ka sak pawl khat kikum ni.\nA Pilna sinna:\nA golsate in, i tuntunna gamte’ pau or mangpau peuhmah pau theihloh phamawh hi. Mi gam tungta na hih manun, zum selo a, i sin ngam ding le ut-loh-theih-loh dingin i khantawna i zat ding ‘pau’ ahih manin hanciam ni. Na tate uh no sang siam zaw lua ding ahih manin, hong nuihsat-a tuaci pau ke’n, hi bang hizaw hi, hong cih uh ciangin, ‘Note hi ciang kong tut uh nuam un, hong tuaci simmawh kei un, peuh cihding hilozaw ding hi. Amau kihilh sakzaw hi.\nEi mi a tamzaw pen engineer, doctor, nurse cih pian tamlo hanga, ansai lam pilna ihih theih hong suak hi. I gamah Japan an, Sen an cih peuhmah a huan ngei dellote, gamdang i tun ciangin tuate zuakna sai bang nei in, chief-cook bang i om khaphial hi. Ei huan ei bawl khawng lim kisa mahmah hi. Pawl khatin company ah i sem a, mi tampi tawh kithuah hi. Tua ahih manin maitai ding, hun maan ding, hopihna kamte pau thei hamtang ding, zuau lo a i pute i pate cihtaknate i zatkik ding a hihi. Lungsim siangtho nei inla, nasep hahkat in. Zuau gen cih pen a khangtote’ zat nuntak zia hi peuhmah lo hi, cih mangngilh ke’n.\nHih thupen a thupipen pen in i ngaihsut ding ka deih mahmah hi. Gamdangah pen Pasian cih peuhmah kithei loin, thupi zong kisa hetlo mai hi. Ei lam nangawnah khangthakte Pasian’ thu sangin leitung vai lamah kipai mahmah a, i gal lianpen in ‘zu’ a hihi. Gamdangah zu le siat theihna a tamlam gen kulin um ke’ng. Khangham khin piansa a, gamdang tung nu le pate pen biakna lo in lungkim zolo cih ka muh sa hi. Hih nangawn pen kikhop hun ding om theilo in, zankim dekdek peuhteh hun ngah pan hanga, kikhop kipat na’ng thungetna pan ihmut suah hong kipanin, thuhilh sung bang pen zak tawh zak loh tawh i thuahta hi. Nu le pate pen ahih leh ei mite lak bek nop i sa ding a,tua tawh i hun tampi bei in i tate kipuahphat hun (13-20) dingah Pasian’ thutawh i kipattah man loh ding, paammaih ka sa mahmah hi.\nTua hi a, i tate in ei lam daan le ei mite lakah kihel ding thupi mahmah a, a lang lamah Pasian’ thu in a neu lai mahun, a lungtang sunguh ah kituh leh hoih penpen ding hi. Kei hoihsak bangah Mang pawlpi hoih khatah i ki-ap theih ding thupi-in um ing. Tua pawlpi sungpan lawm-le-gual zonga, i tate a khanna uh Pasian’ thu-um, Pasian zahtakte lak mah hithei leh, mailam adingin hoih penin ka um hi. Gamdang i tun khitteh i kam in ciahkik ning kicici pongin, a tatakin ciahkik ding pen a sawmzo kuamah om lian theilo hi. A nule pate hun pen tam om nawn lo-in, a khangto ding I tunpih i tate vai ding tampi ngaihsut masak ding kisam hi. A neu tungun Pasian sungah hong khan’ kei-uh leh a gol uh ciangin Pasian’ thu um lo Tedim Zomi-Mangkangnote hong hiding uh hi.\nPu le pi, nulepate’ biak, a nungta Pasian tawh hong kigamla mahmah ding uh ahi hi. Amaute’ khang pan Pasian nusia leh, i thuphate taan baih lua lo ding i hi hiam? Ei mite tamna ah Nipi Sang nei mah le’ng i tate hong Mangsuah tading uh ahih manin, nuam hong sa zo dinguh ahi hiam? Pasian in a hoih penna hong makaih nadingin, thungetna tawh kalsuan in amah dong ni. Sente bangin i pau, i ngeina, i lai le i biak Pasian, Lai Siangtho tawh hoih tak a, a neutung uh pan pantah thei leng bel hoihpen dingin um ing. Hih nangawn pen a suakthak naupang\nD.Naupangte hong gol uh ciang: Tedim Zomi Mangkangnote hong tangvalin hong nungak uh ciangin i tenna gam nuntakzia banga hong khangto ding uh ahihi. Mangkang pawl khatin Asiate deih mahmah thei uh hi. A pasal’ thu mangsa uh a, pawlkhat leuleu in Mangkang numeite sumzat zia thuak ngaplo uh hi. Ei ate’n zong Mang nungakte tawh hong kithei ding uh hi. Kei theihna ciangah Mikang pongpong uh a nuntakzia uhle a daan uh kibang ding kasak pen na kibang peuhmah lo uh hi.\nE. Inn lam nuntak mangngilh loh ding: Bangbang i ci zongin i gam in, gamdang kong bat nading uh mualmong et banglai hi. I khualam nuntak pen haksa mahmah a, a haksat dan kibang lo hi. Gamdangah sum pen singkung tung pan lawh ziau cih bang hi saamlo hi. Sepna zahin kingah a, sum in man nei lua ahih manin a kizang theisuak cih bek ahihi. Ei lamah zong tua bang hun hong tung ding cih i lamen hi. Inn lam pan zong sum vai khakna nuamtah ci-in email, phone peuh tawh i vaikhak den mawk leh haksatna a thei nu le pate nasep zawh laiteng bek hong hi dinga, tate hun ciangin, hong khak nuam nawnlo ding uh hi. Hong vei nawnlo ding cih a hihi. Ei lam daan a, sumneih ciang zato kahin kibawl ding cihbang ziau, hi theilo-in a maute kiangah cidam nading tawh kisai-in sum bang zah na kholkhin hiam cih kisit masa teekteek ahihlam theihpih ni.\nMangkangte in teek a, na a sepzawh nawnloh ding hun uh ciang a kisam ding sumpen a khangno lai panun, a khol tohtoh uh a hihi. Eimi a tung khempeuh zong tuabangin ahih uh akul a hihi. Inn, mawtaw aamahkhaan cihte peel lo-in koihkholh a kul a hihi. Na koihkhol kei lenga, bang lo khat i tuah leh haksa mahmah a hih manin, i pianna gamte’ gamtat luheek nuntakzia bang a zuih uh a kul ding ahihi. Inn lama omte’n, ngaihsut i siam ding thupi inteh!\nGamdangah thau in gik sa a, nasep hi in, ei lam gawng in guhtui kanga seem i hihi. Tha bei lua in, a nungciang bangbang a i kibawl hangin, i thadimzo nawnlo cih hizaw hi. Guai! tua a hih leh omdan siam tekin i kingaihsut diamdiam tek ding hanciam ni maw! I Zogam hong vil zel ve vua!!!!\nRev. Thang Khawm Pau (Tedim)\nItem Reviewed: GAMDANG TUNG I MIPIHTE LEH INN LAMTE. Gelh - Rev. Thang Khawm Pau (Tedim) Description: Rating: 5 Reviewed By: Cinpu Zomi


url: =Global Buanli Family: Tulaai Leitung Thuthang Tuamtuam Updates April 9, 2014\nTulaai Leitung Thuthang Tuamtuam Updates April 9, 2014\n· Piantit leh Germany gam vahawhding in Pi Aung San Suu Kyi April 9, 2014 ni nikaai lam in Yangon International Airport pan leengkhia ta hi ci in NLD phualpi pan taangkokhia uhhi.\n· Kachin gam Phakant huam Lungkhin khuakiang ah Suangmanpha eng adimtak a pua mawtaw 11 April 9, 2014 ni in Kawlgam gaalkaap ten man uha, thubawlding uhhi ci in Kachin gam palik zumte in genkhia uhhi.\n· Kachin gam Mitkyina khuapi ah April 9, 2014 ni in China gam palaaipi Mr Yang Houlan leh Kachin state Vuanzi U Hla Yon Ngai Sai te vankhaam leh phalna omlo van naseemna tawh kisai kikupna nei uhhi.\n· March kha 27-28 ni sung a Sitwe khuapi sung ah NGO naseemkhat in Kawl biakna Dialkhai thupisimlo cih pau lap in buaina tawh kisai in Kankhiading a kiseh ahi Boyoke Maung Maung Ong leh alawmte 5 in amuhkhiat thute uh April 9, 2014 ni in thusuah bawlkhia ta uhhi. Thusuah sung ah NGO naseemnu in lungsim hoihtawh biakna dialkhai alakkhiat paulap in mipi buaiding adeih kipawlna khat in mipi hawlthawh hi ci in genkhia uhhi.\n· US gam Pennsylvania state sung Franklin Regional High School sung ah sangnaupang kum 16 apha pasalno khat in April 9, 2014 ni in Temta tawi in alawmteng bandawtgawp ahihman in mi 19 naakliam mahmah uhhi. MIdawtpa ahihleh Pu ten manphot phot uhhi.\n· Indonesia gam ah Parliament kiteelna April 9, 2014 ni in kipanziahziah ta hi. Hih parliament kiteelna amankhit ciang agualzo tungtawn in July 9,2014 niciang President kiteel na zomtosuakding uh zong ahihi.\n· Pakistan gam Islamabad khuapi sung Vanzuak zihziahna munkhat ah April 9, 2014 ni in athahat mahmah bomb nih phuakkham a, mi atawmpeen 20 si in tampitak liam uhhi.\n· Toyota mawtaw Compay te in ahawlpa lam Airbag hoihlohna hang in leitungbup ah Toyota mawtaw 6.4 million samkik (recall) ding hi ci in April 9, 2014 ni in taangkokhia uhhi.\n· March 8 ni a amang Malaysia vanleeng I thuciaptehna black box pan aging hiding a upmawh awging nih April 8,2014 nitaaklam in Australia vanleeng zongten zakbeh uh ahihman in hihmun ah luutsuk a teltak a akankhiading in Tuisung luut Tembawpi te leh akancian thei akhangto setvante tawh April 9, 2014 ni kinaakpat saan mahmah ci in AU thuneiten genbeh uhhi. Amihing tebel genvet omlo ngasa ann suakmangta hileh kilawm hi.\n· Syria gam I khuapi Homs khuapi sung ah athahat mahmah bomb tangnih April 9, 2014 ni in puakkham leuleu in mi 25 sipah a 100 vaal naakpi tak in liam uhhi.\nPosted by Thang Khawm Pauzomi at 1:59 AM


url: =Look, Listen & Live 4 Servants of GOD - Krim - For evangelism, church planting and basic Bible study and teaching\nLook, Listen & Live 4 Servants of GOD - Krim\nProgram Number: 38183\nभाषेचे नाव: Krim\n3. Picture 4. Ruth and Boaz at the Threshing Floor\n4. Picture 5. Boaz and the Elders of Bethlehem\n5. Picture 7. Hannah Prays to God\n6. Picture 8. The Child Samuel in the House of God\n7. Picture 9. Samuel Prays for Israel\n8. Picture 11. Saul Tears Samuel's Robe\n9. Picture 12. Jesus in the House of God\n10. Picture 13. David, The Brave Shepherd\n11. Picture 14. David and the Giant\n12. Picture 15. Saul Tries to Kill David\n13. Picture 17. David is Made King\n14. Picture 18. David and Bathsheba\n15. Picture 19. A House for God\n16. Picture 20. Jesus Comes into Jerusalem\n17. Picture 21. The Birds Feed Elijah\n18. Picture 22. Elijah and the Fire of God\n19. Picture 23. Elijah Goes to Heaven\n20. Picture 24. Elijah with Jesus and Moses


url: =Holdings: St. Augustine, Of the citie of God\nSt. Augustine, Of the citie of...\nHealey, John, d. 1610., Vives, Juan Luis, 1492-1540.\nLondon : Printed by George Eld, 1610.\nSt. Augustine : tractates on the Gospel of John 28-54 /


url: =7. MISSIONARY DING A, PIANG NGIAT ~ MUC\n7. MISSIONARY DING A, PIANG NGIAT\nAdmin 11:56:00 PM Articles, MISSION NEWS\nARGENTINA | May 18\nKum 14 sung vilvel ka nupa un ta ka ngen uh hi. “Topa aw, nangma’ deihna ahih leh ta khat hong neisak in la, aihkeh midangte’ ta khat hong kemsak in” ci-in thu ka ngen uh hi. Tam veipi tak hong etciansak khit ciangin ka siavuan pa un, ka taneih theihna ding uh lam-et na a tawm mahmah lam hong pulaak khia hi. Mite’ ta kepding cih zong pen ka gam uh Argentina ah a baihpak hi tuan lo zel hi.\nTua zawh a sawt lo-in ka gamveng khat vuah Pasian’ nasep theih nading hunhoih khat hong om a, “Pasian in gamdang ah i kepding ta khat hongpia nuam hin teh,” ka kici uh hi. Na khempeuh kithawi khin ta. Ko’phualpi ahi, America khanglam division zumpi pan in zong gamdang ah kum 5 ka va om ding uh hong phal uh hi. Ka paitheih nading un gamveng te’ pawlpi makai te leh kumpilam thunei te-in zong hong sang uh hi.\nTua zawh a sawt lo-in kazi Elisa in nau apaailam hong kithei hi. Elisa pen ciamnuih a hat mahmah khat ahih tawh kizui-in, zing an ka nek khit uh ciangin a naupaai lam hong gen sawm lua kisa-in, tua thu za leng koici om ding cih teng hong zaih lian dingin, video zaihna khat ka muh loh in meeksa in koih khinkhian hi. Singkuang neu kiukeu khat hong pia hi. Keizong tua singkuang hongg in ka-et leh a sungah nau paai leh paai loh sit telna na om hi. Ke’n zong lakhia pah bambam in ka et leh, positive! Ahoih lam!\nNuam lah nuambuang lamdang lah sa kawm si-in, ka om danding thei vetlo in, anbuuk sungteng ah ka manlah gawp hi. A video sungah ka ki muh kik ciangin ka ci bang votgawp liang hi.\nKa zi nangawn ka ang pomphei ding phawk lo-in tua nauneih-sittelna bekbek ka en gega kha hi. Ka lungsim kidang gawp in, “Tu panpan in, Topa” ci-in ka ngaihsun a, “Hun lem kei taktak mah ei maw. Tu-in kumpilam thunei te’n ‘piang thei lo’ hongci ding, gamveng pawlpi makai te’n zong ‘kingah lo’ hong ci ding, division makai te mahmah in zong tua mah hong ci ding. Naupang khat khankhiat na ding sum tam bei mahmah ban ah nasepna ah hong dongtang sak mahmah lai ding” cih teng ka ngaihsun dedu hi.\nPasian’ Geelna Hoih pen\nAhih hangin Pasian’ geelna hong hoihpen zel hi. Kua mah in ka zi’ naupaaina tawh kisai-in hong pau pih lo uh hi. Kumpi thuneite nangawn in kei’ lung hih mawh bang lo-in, “Bang mah buai huai kei ei. Ko naupangte it mahmah ung ei” hong ci bilbel hi. Ka gamveng uh ka tun khit zawh uh kha thum khit ciangin ka tapa uh, Ezekiel hong suak hi. Pasian a’ dingin ka teci pan theihna uh za-ah sawmgiat bang ka tapa un hong honsak hi. Ka tunna uh gammite in naupang it thei mahmah ahih lam pen a sawt lo in ka phawk pah uh hi. Nang bang pen gamdang mi va hi le cin hoih zaw lai hi. Na paina peuh ah mite in hong khawlsak in maan’ hong kizaih pih pahpah ding uh hi. Pilepu te in a tute uh tawi kawm in hong pai ding uh a, tate kepdan khawng hong hilh hilh lai ding uh hi. Ka ki lametna uh sangin tampi tak in khaici ka tuh thei zaw uh hi.\nKa paina peuh vuah mite in Ezekiel pen uum’ ngeingai pahpah uh hi. Ka tapa uh tungtawnin ka veng ka paam teng uh tawh hitaleh, vanzuakna saite ah hitaleh, mawtaw khawlna khawngah hitaleh, mite tawh ka ki maingap baih tuam uh hi. Suahnite leh a dangdang pawite bawl zel in mite ka samzel uh hi. Nulepa tampite in a tate uh Ezekiel tawh a kikholh dinguh deih ahih man un naupang Sabbath school sang ah hong kah pih zel uh hi. Ko omna tawh kizom taih khan khat-a om nupate in zong ka tapa uh tawh kigual tanu khat nei-in hong hawhpih zel uh hi. Naupang Bible lesson te mangpau in ka na hilh zel uh a, nuam sa mahmah hi. Ka tapa uh tungtawnin ka lametna uh sangin azah tampi in lampi hong kihongg hi. Pasian in tapa hoih mahmah khat hong pia hi. Mite’ muhna ah ka nap, ka pom uh ciangin lungdam mahmah hi. Tua tungtawn in mite in Pasian’ hong itna tel semsem uh hi.\nKa tapa uh Ezekiel tungtawn mah in alamdang teci pan ding\nkhat mah a sawt lo in hong piang hi. Ka zi-in nau hong paai leuleu a, numeino khat hong piang hi. Tua lai-a mite a’ dingin tapa khat neih khit teh, tanu khat neih pen a lamdang pi khat ahi hi. Lampai kimlai nangawn hong mukha peuh in khawl liangin hong dot, hong gen den uh thu in, tapa khat neih khit ciangin tanu khat neih pen a hoih mahmah hi-in a ki deih phadiak hi, hong ci tangtang uh hi. Ko bel vantung lam kawkto kawm in, nui hiuhiau sa-in, Pasian pen a hoih Pasian hi, ci-in lungdam ka ko pahpah uh hi. Teci panna hoih penpen!\nTopa Jesu in Mate 24:14 sungah, “Tua ciangin mi khempeuh tungah teci ahi dingin Pasian hong ukna hangin a lungdamhuai thu, leitung khempeuhah kihilh ding hi. Tua khit ciangin beina hong tung ding hi” ci hi. Gamtatna tawh i teci panna in i kammalte sangin ngaihzaw hi. Pasian in a nungta teci te ahi dingin hong deih a, i ngaihsutna sangin a thuukzaw in hong kalsuan pih hi. Pasian in Mate 24:14 a tangtun nadingin ka tapa hong zatsak a, Hong kumkik nading lampi hong sialsak hi. Ka tapa Ezekiel in kei le ka zi sangin a kham lukhu tungah aksi taang hau zaw in ka um hi. Pasian in eibang mawhnei mite’ tungah Ama geelnate hong lahkhiat manin thupha sang ka kisa mahmah hi. Topa in Isaiah 55:8 sungah, “Bang hang hiam cih leh keima ngaihsutnate nomau ngaihsutna bang hi lo a, keima paiziate nomau paizia bang hi lo hi,” ci hi. Pasian’ geelnate pen paubanna om lo in hoih khin hi.


url: =Video: Taiwan Hot Pot Restaurant khatah Gas bung puakkham in, mi 7 liam :: ZOMI DAILY\nposted on 11 November 2017 at 12:54 pm Lomkholna: News, Sawltak, Taiwan, World\nTaiwan, Changhua County sung aom ansai khatah Gas bung puakkham in mi 7 tak liamgawp cih kiza hi. Tua ansai pen Hot Pot Restaurant khat hi a, Table nuai ah akikoih Gas bung panin apuakkham ahihi.\nTaiwan English News te pulak khiatna ah Thursday (November 09) nitaklam in Changhua County sungah thupiang cihi. CCTV panin Video Record akibawlkha panin aki etkik ciangin nitaklam 6pm hunpawl in Gas bung apuakkham ahihi.\nCCTV sungah Restaurant nasem khatin Table nuai aom Gas bung alaihsak laitak kimuthei hi. Tualaitak in Gas pen kehkhiagawp in, nasempa zong pataugawp hi. Tua Gas bung pen Table nuai ah akikoih hi a, tua Table ah atu pasal nihte’nzong lauhuaituak ei cih atheih uhciang in ki hemkhiapah uhhi. Ageinai ah atu te’nzong Gas akeh ciangin agimnam khawngtawh patau in, ataikhiading in dingto uh a, Restaurant sung aomteng patau ngeingai uhhi.\nMidang te ataikhiat ngeingaitheih hangin, nasempa ii anunglian aom Table ah atu innkuan khatpen kiliahcip in taikhiapak theilo uhhi. Tua innkuan tepen naupang kum 3 khattawh atukhawm uh ahihi. Tualaitak in thakhatthu in Gas bungpen puakkhamzai in, meikuang lengkhia ziahziah hi.\nNasempa nunglian ah atu naupang kum 3 tawh akithuah innkuante pen avek un liampah uhhi. Apa in ata pen taikhia in, atutna anunglam ah kankhiatpih hi. Ahi zongin atanu ii apumpi pen 20% bang meikanggawp veve hi. Apa leh anu zong avek un 10% panin 30% bang apumpi uh meikanggawp uh a, Second Degree Burn kici hi.\nTaiwan’s Chinese language press te genkhiatna ah tuahun laitak in hih Hot Pot Restaurant sungah anne Customers akigawm in mi 30 bang aomlaitak cihi. Gas bung apuakkhapna tawh akinaipen aomkha mi 7 tepen liamgawp uh a, atamzaw pen Second & Third Degree Burn vive hi uh cihi. Tualo adangte pen meikhu dikngawhkha in thuaklah mahmah uhhi.\nTua aliam khempeuh lakah nasempa, Gas bung alaihsawmpa pen kinai penpen ahih manin, nakliam penpen hi. Ahi zongin sihlawhliang nading “life threatening” in aliamgawplua bel kuamah omsamlo uhhi.\nAliamteng lakah nasempa leh naupang kumthum tawh akithuah innkuanteng, akigawm in mi 4 tengpen liamngawhpen uh ahih manin, Changhua Christian Hospital aom ICU (Intensive Care Unit) ah kikem uhhi.\nVideo: 7 injured after hotpot gas explosion in Taiwan restaurant\nChanghua County Fire Bureau te’nzong meiphelhding in Fire Engine akigawm in 11 leh Ambulance mawtaw 4, Firefigher bekbek akigawm in mi 30 paisakpah uhhi. Firefighter te atun ciangin Windows teng sakkham uh a, asungah a awkcip te ahunlap in honkhiathei uhhi.\nLiberty Times Network te genkhiatna ah ageinai ah amukha te’n Gas akeh ciangin kiphitkhia in, gingsausau a, tuaciang in taivou, taivou ci’n ki awng ngeingai in aki taikhiapah hi ci’n genkhia hi.\nChanghua County Fire Bureau spokesperson khat ii genkhiatna ah tuciangciang aki kankhiatna panin nasempa in Gas bung laihciang in zuiding SOP (Standard Operating Procedure) pen hoihtak zuilo hi. Gas Pipe pen alakkhiatma in akhakcipna Valve pen hoihtak khakcip masalo ahih manin, hihbang in meikuang in apuakkham hi ci’n genkhia hi. Sawltak #zomidaily\nPrevious: RSC mankhin, DHS angak te ading theihhuai\nNext: Lei kisia vai kamkupna (Kawlpi le Pimpih kikal)\nHakha Cross vai


url: =Philippines ah Factory innkhat meikang, mi 72 si :: ZOMI DAILY\nposted on 15 May 2015 at 7:54 am Lomkholna: News, Sawltak, World\nPhilippines gamsung aom Rubber Slipper Factory akici buangnai khedap bawlna innpi khat meikang ahih manin asi mi 72 valkhinta cih Reuters pan kiza hi. Philippines gam ii khuapi Manila khuasung ah Wednesday ni thupiang hi a, gamsung aom Police Department te in amanlang theipen in meikatna apiangsak te Action kalading uh ci in genkhia uhhi.\nHih meikang inn pen dawldih apha hi a, Fire Official Sergio Soriano Jr. in agenkhiatna ah asi aluang aki laikhiazo teng banah amangthang zong mi 13 bang omlai cihi.\nPolice te genkhiatna ah hih meikatna akipatna pen Factory kongpi ah Welding kapna panin mei akilawh toto hi a, nasiatak in apuakkham zong om cihi. Tuapan in meikuang kipan a, meikhu zong vomto neinai cihi.\nPhilippine National Police ah Acting Director asem ahi Leonardo Espina in agenkhiatna ah hihvai tawh kisai in mi tampi tak in sihlawh ahih manin Factory vaisai thunei te dan kipia hamtangding hi cihi. Accident aciphial uhzong in kidawmlo uh hiding hi cihi.\nPhilippines gampen huihsia guahsia inzong nungdiak mahin anawkkhin hi a, tuaban ah meikatna tawh mi tampi in sihlawh leuleu uhhi. ZD Sawltak\nPrevious: Tulaai Leitung Thuthang Tuamtuam Updates May 14, 2015\nNext: Dimno’ Nu laikhak – 11